CELEX: 
Language: mt
Date: 2017-02-15 00:00:00
Title: REGOLAMENT DELEGAT TAL-KUMMISSJONI (UE) .../... li jemenda r-Regolament ta’ Delega tal-Kummissjoni (UE) Nru 639/2014 fejn jidħlu l-miżuri tal-kontroll relatati mal-kultivazzjoni tal-qanneb, ċerti dispożizzjonijiet dwar il-pagament ekoloġiku, il-pagament għall-bdiewa żgħażagħ fil-kontroll ta’ persuna ġuridika, il-kalkolu tal-ammont għal kull unità fil-qafas tal-appoġġ akkoppjat volontarju, il-frazzjonijiet ta’ intitolamenti għal pagament u ċerti rekwiżiti ta’ notifika relatati mal-Iskema ta’ Pagament Uniku Skont l-Erja u mal-Appoġġ Akkoppjat Volontarju, u li jemenda l-Anness X tar-Regolament (UE) Nru 1307/2013 tal-Parlament Ewropew u tal-Kunsill

MEMORANDUM TA’ SPJEGAZZJONI
            
            
               1.IL-KUNTEST TAL-ATT DELEGAT
            
            
               Ir-Regolament (UE) Nru 1307/2013 (minn hawn ’il quddiem ir-“Regolament Bażiku”) jistabbilixxi regoli għal pagamenti diretti lill-bdiewa skont skemi ta’ appoġġ fil-qafas tal-Politika Agrikola Komuni (il-PAK). Ir-Regolament jagħti s-setgħa lill-Kummissjoni biex tadotta atti delegati li jemendaw jew jissupplimentaw numru ta’ elementi mhux essenzjali tar-Regolament. Dan sar fir-Regolament ta’ Delega tal-Kummissjoni (UE) Nru 639/2014 (minn hawn ’il quddiem ir-“Regolament Delegat”).
            
            
               L-att preżenti jkopri diversi emendi distinti (il-Pagament għall-Bdiewa Żgħażagħ, l-Appoġġ Akkoppjat Volontarju, l-Iskema ta’ Pagament Uniku skont l-Erja, l-Iskema tal-Pagament Bażiku, il-Pagament għal prattiki agrikoli ta’ benefiċċju għall-klima u l-ambjent imsejjaħ ukoll “Ekoloġizzazzjoni”, l-eliġibbiltà tal-erjas bil-qanneb) tad-dispożizzjonijiet rispettivi tar-Regolament Delegat. L-emendi għall-elementi tal-ekoloġizzazzjoni tar-Regolament Delegat isegwu reviżjoni mmirata tal-implimentazzjoni tal-ekoloġizzazzjoni wara l-ewwel sena ta’ applikazzjoni. L-emendi li jifdal huma pjuttost tekniċi, bl-għan li jissimplifikaw jew jiċċaraw ir-regoli eżistenti. 
            
            
               1.1.L-ekoloġizzazzjoni
            
            
               Il-pagamenti diretti tal-ekoloġizzazzjoni jammontaw għal 30 fil-mija tal-limiti massimi annwali tal-Istati Membri tal-Unjoni għall-pagamenti diretti. Dawn jieħdu l-forma ta’ pagament annwali għal kull ettaru eliġibbli bil-kundizzjoni li l-bdiewa jirrispettaw tliet azzjonijiet sempliċi, ġeneralizzati, mhux kuntrattwali u annwali li huma ta’ ġid għall-ambjent u l-klima. Dawn il-“prattiki standard ta’ ekoloġizzazzjoni” huma: erja b’fokus ekoloġiku (EFA) li tkopri 5 % tar-raba’ li jinħadem; diversifikazzjoni tal-għelejjel u manutenzjoni ta’ bwar permanenti inkluża l-protezzjoni tal-bwar permanenti ambjentalment sensittivi. F’ċerti każi, il-bdiewa jistgħu japplikaw prattiki ekwivalenti, definiti wkoll fir-Regolament Bażiku, bħala alternattivi għall-prattiki standard. Ir-Regolament Delegat jispeċifika u jissupplimenta ċerti parametri tekniċi, definizzjonijiet u metodi li jikkonċernaw il-prattiki tal-ekoloġizzazzjoni. 
            
            
               Meta ġie adottat ir-Regolament Delegat, il-Kummissjoni impenjat ruħha li tirrevedi karatteristika waħda tal-iskema tal-pagamenti diretti tal-ekoloġizzazzjoni — erjas b’fokus ekoloġiku (EFA) — fid-dawl tal-esperjenza miksuba wara l-ewwel sena ta’ applikazzjoni tagħha u filwaqt li tqis il-piż amministrattiv li joħolqu r-regoli l-ġodda; l-impatt tal-implimentazzjoni mill-Istati Membri fuq il-kundizzjonijiet ekwi tal-bdiewa; u l-impatt fuq il-potenzjal tal-produzzjoni
                  1
               . Ir-reviżjoni, li saret fil-qafas tas-simplifikazzjoni tal-PAK, tat ħarsa usa’ ta’ elementi oħra tal-ekoloġizzazzjoni b’għan doppju li tiffaċilita l-implimentazzjoni tal-ekoloġizzazzjoni mill-bdiewa u mill-amministrazzjonijiet pubbliċi u żżid l-aċċettazzjoni tagħha filwaqt li ttejjeb il-prestazzjoni ambjentali tal-iskema. Id-Dokument ta’ Ħidma tal-Persunal tal-Kummissjoni tat-22 ta’ Ġunju 2016
                  2
                (CSWD) ivvaluta kif is-sistema ġiet applikata fl-ewwel sena, identifika ċerti nuqqasijiet li jipprevjenu l-isfruttament sħiħ tal-potenzjal tagħha, u kkunsidra toroq possibbli ’l quddiem biex dawn jissolvew. Dawn jinkludu: speċifikazzjoni aħjar jew kjarifika ta’ x’jeħtieġu l-bdiewa, filwaqt li jiġu eliminati ċerti rekwiżiti tekniċi li ħolqu piż mingħajr ma taw valur miżjud ambjentali, tiġi pprovduta aktar flessibbiltà lill-bdiewa jew soluzzjonijiet alternattivi meta din tista’ żżid il-ġid ambjentali u tal-klima tal-ekoloġizzazzjoni u ċerta armonizzazzjoni tar-rekwiżiti u tal-kundizzjonijiet. 
            
            
               1.2.Il-Pagament għall-Bdiewa Żgħażagħ
            
            
               L-għan huwa li tiġi żgurata ċ-ċarezza dwar il-fatt li l-persuni ġuridiċi u fiżiċi li japplikaw għall-Pagament għall-Bdiewa Żgħażagħ għandhom jiġu trattati l-istess. 
            
            
               1.3.L-Iskema ta’ Pagament Uniku Skont l-Erja 
            
            
               L-għan huwa li jiġu ssimplifikati r-rekwiżiti ta’ notifika tal-Istati Membri.
            
            
               1.4.L-Appoġġ Akkoppjat Volontarju 
            
            
               L-għan ta’ din l-emenda huwa doppju: minn naħa biex jiġu ssimplifikati r-rekwiżiti ta’ notifika tal-Istati Membri, minn naħa l-oħra biex jiġu ċċarati r-regoli applikabbli għall-kalkolu tal-“ammont għal kull unità” ta’ appoġġ.
            
            
               1.5.Il-frazzjoni tal-intitolamenti għal pagament
            
            
               L-għan huwa li jiġi ċċarat li għall-fini tal-Artikolu 31(1)(b) tar-Regolament Bażiku, l-intitolament sħiħ għal pagament u l-frazzjoni ta’ intitolament għal pagament jiġu trattati l-istess fir-rigward tal-attivazzjoni tagħhom fuq erja iżgħar fid-daqs mill-intitolament għal pagament korrispondenti jew mill-frazzjoni ta’ intitolament għal pagament.
            
            
               1.6.Il-qanneb
            
            
               L-għan huwa li l-kontenut tal-Artikolu 45 u l-Anness tar-Regolament ta’ Implimentazzjoni tal-Kummissjoni (UE) Nru 809/2014 jiġi ttrasferit fir-Regolament Delegat għax dan pjuttost jaqa’ taħt l-awtorizzazzjoni fl-Artikolu 35(3) tar-regolament bażiku.
            
            
               L-għan huwa wkoll li jiġu adattati dawn id-dispożizzjonijiet sabiex jitqiesu l-karatteristiċi speċjali tal-qanneb ikkultivat bħala għalla intermedja.
            
            
               2.IL-KONSULTAZZJONIJIET QABEL L-ADOZZJONI TAL-ATT
            
         
         
            
               Il-konsultazzjoni mal-partijiet interessati għar-reviżjoni mmirata tal-leġiżlazzjoni tal-ekoloġizzazzjoni bdiet kmieni fl-2015 u baqgħet għaddejja sa nofs April 2016. Minn naħa, l-approċċ tal-konsultazzjoni kien jinvolvi l-użu tal-informazzjoni disponibbli mill-eżerċizzju tas-simplifikazzjoni tal-PAK u l-fora tad-diskussjoni eżistenti mal-partijiet interessati rilevanti, u min-naħa l-oħra kien jinvolvi attivitajiet imfassla apposta sabiex jaqblu mal-iskop tar-reviżjoni mmirata tal-leġiżlazzjoni tal-ekoloġizzazzjoni sekondarja. Sors importanti tal-informazzjoni kien sett ta’ kontributi ppreparati minn istituzzjonijiet oħra tal-Unjoni u minn amministrazzjonijiet tal-Istati Membri fil-kuntest tad-diskussjonijiet dwar is-simplifikazzjoni tal-PAK. L-Anness 5 tas-CSWD imsemmi hawn fuq jagħti dettalji dwar dawn l-attivitajiet ta’ konsultazzjoni u jiġbor fil-qosor il-kontribut li wasal mingħand firxa wiesgħa ta’ partijiet interessati. Il-ħarsa ġenerali lejn ir-riżultati tal-konsultazzjoni pubblika onlajn li l-Kummissjoni wettqet mill-15 ta’ Diċembru 2015 sat-8 ta’ Marzu 2016 hija disponibbli wkoll fuq is-sit web Europa
                  3
               . 
            
            
               Il-konsultazzjoni li tinvolvi l-esperti tal-ekoloġizzazzjoni tal-Istati Membri kompliet fl-għamla ta’ grupp espert abbażi ta’ abbozz ta’ Regolament Delegat (li fih elementi tal-“ekoloġizzazzjoni”) ippreżentat mis-servizzi tal-Kummissjoni. Saru tliet laqgħat: fis-6 ta’ Lulju, fit-18 ta’ Lulju u fil-25 ta’ Awwissu 2016. Is-servizzi tal-Kummissjoni ċċaraw għadd ta’ kwistjonijiet u wieġbu l-mistoqsijiet tal-esperti. Imbagħad l-abbozz ġie mirqum fid-dawl tal-osservazzjonijiet li għamlu l-esperti waqt il-laqgħat jew li ppreżentaw bil-miktub. 
            
            
               B’mod parallel, fir-rigward tal-kwistjonijiet l-oħra li ma għandhomx x’jaqsmu mal-elementi tal-ekoloġizzazzjoni u li mhumiex relatati mal-qanneb, l-abbozz ġie ppreżentat lill-Istati Membri fil-qafas tal-grupp espert għal-laqgħat dwar il-pagamenti diretti li saru fid-29 ta’ Ġunju 2016 u fil-25 ta’ Awwissu 2016. L-Istati Membru laqgħu l-abbozz; uħud ma ressqu l-ebda kumment sostanzjali ieħor, filwaqt li oħrajn ressqu xi kummenti li setgħu jiġu indirizzati fil-verżjoni finali.
            
            
               Il-grupp espert għall-pagamenti diretti ġie kkonsultat fit-28 ta’ Settembru 2016 fir-rigward tal-emendi relatati mal-kultivazzjoni tal-qanneb. L-Istati Membru laqgħu l-abbozz u ma ressqu l-ebda kumment sostanzjali ieħor.
            
            
               Il-verżjoni magħquda tal-emendi kollha ġiet ippreżentata lill-grupp espert għall-pagamenti diretti fil-21 ta’ Ottubru 2016.
            
            
               Meta ġew organizzati l-laqgħat tal-grupp espert, l-abbozzi tal-att preżenti (separatament, il-partijiet relatati tal-ekoloġizzazzjoni u mhux tal-ekoloġizzazzjoni) ġew trażmessi wkoll lill-Parlament Ewropew u lill-Kunsill.
            
            
               Fil-15 ta’ Diċembru 2016, l-abbozz tar-Regolament Delegat ġie ppubblikat fil-portal tal-Kummissjoni għal Regolamentazzjoni Aħjar għal perjodu ta’ rispons ta’ erba’ ġimgħat. Waslu kummenti mingħand 205 kontributuri, kważi nofshom mingħand individwi u l-bqija mingħand organizzazzjonijiet tal-bdiewa, kumpaniji agrikoli, ambjentali u tal-konsumatur, organizzazzjonijiet mhux governattivi u akkademiċi. Kważi kull kontribut iffoka fuq l-ekoloġizzazzjoni. Xi kummenti dwar l-ekoloġizzazzjoni kienu wkoll għall-abbozz ta’ Regolament Delegat
                  4
                relatat.  
            
            
               Ir-rispons iffoka fuq il-projbizzjoni tal-użu ta’ prodotti għall-protezzjoni tal-pjanti (PPP) f’diversi l-EFAs, b’mod partikolari l-għelejjel li jassimilaw in-nitroġenu (NFC). Waslu bosta reazzjonijiet mingħand l-organizzazzjonijiet tal-bdiewa u n-negozji agrikoli li jistaqsu jekk hux se jkun fattibbli teknikament u vijabbli ekonomikament li jiġu kkultivati għelejjel li jassimilaw in-nitroġenu (NFC) mingħajr prodotti għall-protezzjoni tal-pjanti (PPP). Dawn jidhrilhom li dan l-approċċ fil-fatt se jwassal biex tonqos il-produzzjoni tal-UE tal-għelejjel leguminużi – u b’hekk jixxekkel l-għan li tiżdied il-produzzjoni u li fuqu tissejjes il-motivazzjoni tal-EFA. Iwiddbu li t-tnaqqis fil-produzzjoni jista’ jhedded l-indipendenza tal-UE fil-produzzjoni ta’ dawn l-għelejjel. Xi wħud juru tħassib dwar il-kontroll tal-organiżmi dannużi fuq art mistrieħa jekk tiddaħħal il-projbizzjoni tal-prodotti għall-protezzjoni tal-pjanti, filwaqt li oħrajn jikkontestaw il-kliem użat fl-abbozz tar-regolamenti dwar il-kwistjoni taż-żrigħ addizzjonali, għax innutaw li din bla ma trid tista’ testendi l-projbizzjoni tal-prodotti għall-protezzjoni tal-pjanti għas-sena tal-ħsad ta’ wara. Dawn jargumentaw li dan mhux biss ma jkunx konsistenti mal-prattiki agrikoli tas-soltu, iżda jista’ jtawwal u jikkomplika l-proċeduri tal-kontroll u b’hekk jaf jdewwem il-pagamenti lill-bdiewa.  
            
            
               Għadd ieħor ta’ reazzjonijiet, li waslu l-iżjed mingħand l-organizzazzjonijiet tal-apikultura, ambjentali u tal-konsumatur, juru appoġġ ċar għall-projbizzjoni. Dawn jidhrilhom li din hija vitali biex titħares il-bijodiversità fis-settur agrikolu u biex jitħeġġu d-dakkir, il-fertilità tal-ħamrija u l-kontroll naturali tal-organiżmi dannużi. Dawn jargumentaw li l-projbizzjoni hija l-uniku mod li jiżgura li tintlaħaq l-ambizzjoni tal-ekoloġizzazzjoni; mingħajr il-projbizzjoni, tiddgħajjef kull kredibbiltà tal-miżuri tal-ekoloġizzazzjoni. Dan jappoġġawh bosta reazzonijiet li jenfasizzaw ukoll li din il-projbizzjoni tikkonċerna biss parti limitata miż-żona agrikola u li l-ekoloġizzazzjoni ma għandhiex x’taqsam mal-appoġġ lill-produzzjoni.  
            
            
               L-organizzazzjonijiet tal-bdiewa ma sabux pożizzjoni komuni fejn tidħol il-bidla fl-iskadenza għaż-żrigħ tal-għelejjel intermedji b’perjodu obbligatorju taż-żamma. Filwaqt li ħafna jqisu l-bidla bħala waħda pożittiva, xi wħud jidhrilhom li din tikkumplika ż-żrigħ tal-għelejjel xitwin.
            
            
               Dwar aspetti oħrajn tal-proposta, ir-reazzjonijiet li waslu kienu ftit ħafna, iżda dawn jidentifikaw bosta żviluppi pożittivi, bħal pereżempju l-bidliet proposti fil-kompożizzjoni tal-għelejjel li jassimilaw in-nitroġenu (NFC) jew ir-razzjonalizzazzjoni ta’ diversi ħbula ta’ art li tista’ titqies bħala EFA. Waslu reazzjonijiet pożittivi wkoll dwar il-proposta li titwessa’ l-kopertura għal karatteristiċi oħra ta’ EFA li jmissu magħhom, li jiġi speċifikat il-perjodu taż-żmien meta l-art għandha tkun mistrieħa, u li tiġi ċċarata t-tifsira ta’ produzzjoni agrikola. Xi reazzjonijiet juru d-diżappunt tagħhom li l-bidliet mhumiex estensivi biżżejjed; uħud jixtiequ kontrolli u sanzjonijiet inqas ebsin filwaqt li oħrajn jixtiequ aktar ċarezza dwar l-obbligu ta’ bwar permanenti. 
            
            
               Abbażi ta’ dawn ir-reazzjonijiet, issa t-tul tal-projbizzjoni tal-prodotti għall-protezzjoni tal-pjanti għaż-żrigħ addizzjonali hu speċifikat b’mod ċar (il-paragrafu 10c). Issa qed tingħata l-għażla li l-perjodu tal-projbizzjoni jiġi allinjat mal-perjodu applikabbli għall-għelejjel intermedji u l-kopertura veġetali li jinżergħu ma’ taħlitiet ħalli jkun żgurat li dan jibqa’ konsistenti mal-prattiki agrikoli tas-soltu, jipprovdi ċ-ċertezza legali u jevita d-diffikultajiet amministrattivi għall-bdiewa u għall-amministrazzjonijiet nazzjonali. 
            
            
               3.L-ELEMENTI ĠURIDIĊI TAL-ATT DELEGAT
            
            
               3.1.L-ekoloġizzazzjoni
            
            
               3.1.1.Id-diversifikazzjoni tal-għelejjel
            
            
               L-Artikolu 40 tar-Regolament Delegat jispeċifika kif għandhom jiġu kkalkulati l-ishma tal-għelejjel differenti bl-iskop li jiġi ssodisfat ir-rekwiżit tad-diversifikazzjoni tal-għelejjel u kif jitqiesu l-għelejjel magħmula minn speċijiet differenti (it-taħlitiet). Ir-rekwiżit għandu jiġi ssodisfat mill-bdiewa fl-hekk imsejjaħ “perjodu ta’ diversifikazzjoni tal-għelejjel” stabbilit mill-Istati Membri. Qed jiġi propost li tiżdied alternattiva għall-Istati Membri biex jiddivrenzjaw dan il-perjodu ta’ diversifikazzjoni tal-għelejjel f’livell (sub-)reġjonali biex jitqiesu l-kundizzjonijiet klimatiċi differenti fit-territorju tagħhom. Barra minn hekk, sabiex tiġi ssimplifikata d-dikjarazzjoni tal-għelejjel għall-bdiewa, il-bdiewa għandu jkollhom il-possibbiltà li jiddikjaraw l-għelejjel imkabbra fuq erja żgħira bħala għalla (waħda) mħallta.
            
            
               3.1.2.L-Erja b’Fokus Ekoloġiku
            
            
               L-Artikolu 45(2) tar-Regolament Delegat jispeċifika li ma għandu jkun hemm l-ebda produzzjoni agrikola fuq art mistrieħa għall-finijiet biex titqies bħala EFA. Qed jiġi propost li jiġi ddikjarat espliċitament it-tul ta’ din ir-restrizzjoni filwaqt li titqies il-ħtieġa li l-bdiewa jitħallew jerġgħu jibdew jikkultivaw l-għelejjel ewlenin qabel l-aħħar tas-sena. Din l-emenda tirrifletti l-interpretazzjoni li kienet diġà ġiet ipprovduta lill-Istati Membri.
            
            
               Fl-Artikolu 45(4), (5) u (7) tar-Regolament Delegat li jistipula r-regoli għal diversi tipi ta’ EFA, qed jiġu proposti bidliet biex ikunu amalgamati d-definizzjonijiet tagħhom u/jew jiġu allinjati l-kundizzjonijiet assoċjati. Fil-limiti tal-lista stabbilita fir-Regolament Bażiku, minn naħa qed jiġi propost li jingħaqdu diversi ħbula ta’ art, u min-naħa l-oħra qed jiġi propost li jingħaqdu l-elementi li jkun fihom is-siġar. Se jiġi ċċarat ukoll kif għandhom jiġu kkalkulati l-elementi li jaqbżu d-dimensjonijiet massimi stabbiliti fl-istess Artikolu. Dawn il-bidliet għandhom inaqqsu l-kumplessità li l-bdiewa jiltaqgħu magħha meta jiġu biex jiddistingwu dawn it-tipi ta’ EFA u se jippermettulhom iqisu wkoll bħala EFAs il-karatteristiċi ambjentalment ta’ valur li s’issa ġew esklużi minħabba d-dimensjonijiet kbar wisq tagħhom. 
            
            
               Qed jiġi propost paragrafu ġdid (5a) fl-Artikolu 45 biex jiġi ċċarat u speċifikat il-kunċett ta’ “viċinanza” tal-karatteristiċi tal-pajsaġġ tal-EFA u biex jiġi permess li aktar elementi ambjentalment ta’ valur marbuta mal-erjas tal-bdiewa jitqiesu bħala EFAs.
            
         
         
            
               Fl-Artikolu 45(8) dwar l-erjas bi msajġar ta’ newba qasira, huwa propost li jiġi ċċarat li l-Istati Membri għandhom jistabbilixxu r-rekwiżiti għall-użu ta’ input (fertilizzanti jew prodotti għall-protezzjoni tal-pjanti) meta kwalunkwe wieħed minn dawn l-inputs ma jkunx ipprojbit. 
            
            
               Minbarra l-bidliet proposti fl-Artikolu 45(9), l-aħħar skadenza tal-1 ta’ Ottubru għaż-żrigħ tal-għelejjel intermedji jew il-kopertura veġetali se tinbidel b’tul ta’ żmien minimu obbligatorju ta’ dawn l-għelejjel/kopertura veġetali. L-Istati Membri se jkunu responsabbli biex jistabbilixxu medda taż-żmien konkreta applikabbli fuq livell nazzjonali jew sub-nazzjonali. Ir-raġunijiet huma tnejn: effettività ambjentali aħjar u aktar flessibbiltà għall-Istati Membri biex jikkunsidraw il-kundizzjonijiet staġjonali tat-temp. 
            
            
               Il-bidliet fl-Artikolu 45(10) se jippermettu li għall-iskop ta’ din l-EFA jinżergħu għelejjel li jassimilaw in-nitroġenu, ma’ għelejjel oħra bil-kundizzjoni li tingħata predominanza lill-ewwel għalla. S’issa, huma possibbli biss għelejjel puri li jassimilaw in-nitroġenu, iżda dan ma jirriflettix ċerti prattiki tal-kultivazzjoni tradizzjonali ta’ għelejjel li jassimilaw in-nitroġenu, li jeħtieġu li dawn jiġu mħallta ma’ għelejjel oħra. Barra minn hekk, għandu jitneħħa r-rekwiżit għall-Istati Membri biex jistabbilixxu regoli dwar meta jistgħu jitkabbru dawn l-għelejjel li jassimilaw in-nitroġemu u li jikkwalifikaw bħala EFA. Ir-rekwiżit kellu l-għan li jindirizza r-riskju ta’ lissija potenzjali tan-nitroġenu, madankollu ntwera li dan jikkoinċidi mar-regoli tal-Istati Membri li jimplimentaw il-leġiżlazzjoni tal-Unjoni dwar in-nitrat u l-ilma. Minflok, qed jiġi propost li jiġi ċċarat li l-Istati Membri jistgħu jkomplu jindirizzaw il-kwistjoni tal-lissija potenzjali tan-nitrati billi jistabbilixxu metodi tal-produzzjoni rilevanti. 
            
            
               Modifiki oħra fl-Artikolu 45(9) u (10) dwar l-għelejjel intermedji/kopertura veġetali u l-għelejjel li jassimilaw in-nitroġenu, rispettivament, għandhom l-għan li jallinjaw it-trattament tagħhom fil-kuntest ta’ prattiki ekwivalenti sabiex jiġi żgurat it-trattament ugwali tal-bdiewa li japplikaw prattiki standard u ekwivalenti.
            
            
               Paragrafu ġdid (10a) fl-Artikolu 45 se jiċċara t-tifsira tar-rekwiżit tal-“ebda produzzjoni” applikabbli għal ċerti tipi ta’ EFA mil-lat ta’ dak li jeħtieġu l-bdiewa u kif din ir-restrizzjoni hija relatata mar-regoli skont strumenti oħra tal-PAK.
            
            
               Biż-żieda ta’ paragrafi ġodda (10b) u (10c) mal-Artikolu 45, qed jiġi propost li jiġi pprojbit l-użu ta’ prodotti għall-protezzjoni tal-pjanti fuq xi EFA. Dan huwa motivat mill-ħtieġa li tittejjeb l-effettività ambjentali tal-ekoloġizzazzjoni u, b’mod partikolari, li jiġi massimizzat l-effett tal-bijodiversità tal-EFA.
            
            
               It-tabella fl-Anness X tar-Regolament Bażiku li telenka t-tipi ta’ EFA u l-fatturi tal-użin u tal-konverżjoni applikabbli għandha tiġi modifikata biex tirrifletti l-bidliet li daħħal l-att preżenti fid-dispożizzjonijiet li jikkonċernaw it-tipi ta’ EFA. Barra minn hekk, qed tiġi proposta tabella ġdida li tiddikjara espliċitament il-fatturi tal-użin u tal-konverżjoni għall-prattiki ekwivalenti għall-EFA. Dan qed isir sabiex tiġi żgurata ċ-ċertezza legali u t-trattament ugwali tal-bdiewa li japplikaw prattiki standard u ekwivalenti.
            
            
               3.1.3.In-notifiki relatati mal-ekoloġizzazzjoni
            
            
               L-Artikolu 65(1)(c) tar-Regolament Delegat jobbliga lill-Istati Membri biex sal-15 ta’ Diċembru kull sena jipprovdu lill-Kummissjoni, għas-sena tat-talba kkonċernata, informazzjoni dwar l-adozzjoni mill-bdiewa tal-obbligi tal-ekoloġizzazzjoni. L-esperjenza mill-monitoraġġ tal-implimentazzjoni tal-ekoloġizzazzjoni tindika li, biex ikun hemm stampa aħjar tal-ekoloġizzazzjoni u għalhekk ukoll tal-effett ambjentali tagħha, hemm bżonn wkoll informazzjoni li tikkonċerna lill-bdiewa eżentati mill-ekoloġizzazzjoni skont l-Iskema għall-Bdiewa Żgħar, u l-erja tal-bur permanenti f’Natura 2000. Għalhekk l-Artikolu 65(c) fil-punt (ii) u (vi) għandu jiġi emendat skont dan. Qed tiġi proposta wkoll żieda fil-punt (e) ta’ din id-dispożizzjoni biex tinġabar informazzjoni dwar il-perjodi tad-diversifikazzjoni tal-għelejjel stabbiliti mill-Istati Membri.
            
            
               3.1.4.Id-dħul fis-seħħ u d-dispożizzjonijiet tranżitorji
            
            
               Fl-Artikolu 3(1) qed jiġi propost li tiġi permessa flessibbiltà għad-dħul fis-seħħ tal-bidliet għad-dispożizzjonijiet tal-ekoloġizzazzjoni sabiex l-Istati Membri jkunu jistgħu jagħmlu l-arranġamenti interni meħtieġa. 
            
            
               Barra minn hekk, l-Artikolu 3(2) jipproponi li tinġabar informazzjoni dwar il-bidliet magħmula mill-Istati Membri fil-leġiżlazzjoni nazzjonali tagħhom abbażi ta’ dan ir-Regolament propost.
            
            
               3.2.Il-Pagament għall-Bdiewa Żgħażagħ
            
            
               L-Artikolu 49(3)(b) tar-Regolament Delegat jistipula li “l-ewwel sottomissjoni ta’ applikazzjoni għall-Iskema tal-Pagament Bażiku jew l-Iskema tal-Pagament Uniku Skont l-Erja msemmija fl-Artikolu 50(2)(a)” għandha taqra bħala “l-ewwel applikazzjoni għall-pagament għall-Pagament għall-Bdiewa Żgħażagħ”; Filwaqt li l-Artikolu 49(3)(b) tar-Regolament Delegat ma jagħmel l-ebda referenza għall-punt (b) tal-Artikolu 50(2) tar-Regolament Bażiku, l-aħħar dispożizzjoni tagħmel referenza għal “l-applikazzjoni msemmija fil-punt (a)”. Dan jista’ jwassal biex jinftiehem li d-deroga fl-Artikolu 49(3)(b) tapplika għall-Artikolu 50(2) kollu tar-Regolament Bażiku, jiġifieri li l-bidwi żagħżugħ f’persuna ġuridika jeħtieġ jissodisfa wkoll il-kriterju tal-età fis-sena meta japplika għall-Pagament għall-Bdiewa Żgħażagħ. Interpretazzjoni bħal din twassal għal trattament divrenzjat bejn il-persuni ġuridiċi u fiżiċi, meta l-kriterju tal-età għandu jiġi ssodisfat fis-sena tal-ewwel applikazzjoni għall-BPS/SPUE.
            
            
               Qed jiġi propost li jiżdied subparagrafu ġdid fil-punt (b) tal-Artikolu 49(3) biex jiċċara li l-limitu tal-età tad-“dħul” skont il-punt (b) tal-Artikolu 50(2) tar-Regolament Bażiku għandu jiġi rrispettat fil-ħin meta l-korp ġuridiku b’bidwi żagħżugħ fil-kontroll tiegħu japplika għall-BPS/SPUE għall-ewwel darba. 
            
            
               Peress li l-bidla timmira biss li tiċċara r-regoli eżistenti, huwa xieraq li l-emenda tapplika mill-bidu tas-sena tat-talba tal-2015.
            
            
               3.3.L-Iskema ta’ Pagament Uniku Skont l-Erja
            
            
               L-Artikolu 64(5) tal-att delegat jobbliga lill-Istati Membri japplikaw skema tal-pagament uniku skont l-erja biex sal-1 ta’ Settembru ta’ kull sena jinnotifikaw lill-Kummissjoni, għas-sena tat-talba kkonċernata, l-għadd totali ta’ ettari ddikjarati mill-bdiewa skont dik l-iskema.
            
            
               Din l-informazzjoni hija disponibbli għall-Kummissjoni wkoll permezz tal-bażi tad-dejta CATS
                  5
                u billi l-iskadenza ta’ notifika hija aktar tard, id-dejta CATS hija aktar affidabbli u għalhekk l-Artikolu 64(5) tal-att delegat jista’ jiġi revokat. Ir-revoka għandha tapplika għan-notifiki tas-sena tat-talba tal-2016 u tas-snin ta’ wara.
            
            
               3.4.L-Appoġġ Akkoppjat Volontarju
            
         
         
            
               3.4.1.Ir-rapport annwali
            
            
               L-Artikolu 67(2) tar-Regolament Delegat jistipula li, għal kull miżura ta’ appoġġ akkoppjat, l-Istati Membri għandhom jinnotifikaw lill-Kummissjoni bl-għadd totali ta’ benefiċjarji, l-ammont tal-pagamenti mogħtija kif ukoll l-erja totali u l-għadd totali ta’ annimali li għalihom tħallas l-appoġġ. 
            
            
               Abbażi tal-Artikolu 67(1) tar-Regolament Bażiku, fir-rigward tan-notifiki mitluba, il-Kummissjoni se tqis il-ħtiġijiet tad-dejta kif ukoll sinerġiji bejn sorsi potenzjali tad-dejta. 
            
            
               Il-ħtieġa tad-dejta skont l-Artikolu 67(2) tar-Regolament Delegat tista’ tiġi koperta wkoll minn sorsi oħra tad-dejta:
            
            
               Minn naħa, l-elementi kwantitattivi tar-rapport annwali (jiġifieri l-għadd totali ta’ benefiċjarji u l-erja totali jew l-għadd totali jew annimali ddeterminat li għalihom se jitħallas l-appoġġ) jinġabru wkoll għal skopijiet ta’ verifika permezz ta’ Statel/eDamis u disponibbli permezz ta’ CATS. Min-naħa l-oħra, għalkemm mis-sena tat-talba tal-2016 biss, l-elementi finanzjarji tar-rapport annwali (jiġifieri l-ammont tal-pagamenti mogħtija għal kull miżura) se jkunu disponibbli wkoll fid-dikjarazzjonijiet finanzjarji tal-Istati Membri permezz ta’ AGREX
                  6
               .
            
            
               Għalhekk, fid-dawl tas-simplifikazzjoni tar-rekwiżiti ta’ notifika, l-Artikolu 67(2) tar-Regolament Delegat jista’ jiġi mħassar mis-sena tat-talba tal-2016 (ir-rapport annwali dovut sal-15 ta’ Settembru 2017) bl-ebda riskju fir-rigward tal-monitoraġġ tal-implimentazzjoni mill-Istati Membri.
            
            
               3.4.2.Il-kalkolu tal-“ammont għal kull unità”
            
            
               Skont it-tieni subparagrafu tal-Artikolu 53(2) tar-Regolament Delegat, l-ammont għal kull unità ta’ appoġġ jirriżulta mill-proporzjon bejn il-pakkett finanzjarju allokat għal miżura u, jew il-limitu kwantitattiv applikabbli, jew l-għadd ta’ ettari/annimali eliġibbli għall-appoġġ fis-sena inkwistjoni. Dawn l-alternattivi jagħtu libertà sostanzjali lill-Istati Membri biex jikkalkulaw l-ammont għal kull unità ta’ appoġġ. Madankollu, f’din id-dispożizzjoni jista’ jiġi ċċarat ukoll li, b’konformità mal-intenzjoni politika u sabiex tkun tista’ titjieb l-effiċjenza tal-miżuri VCS, l-Istati Membri jistgħu jiddeċiedu wkoll li japplikaw għal kull unità ta’ ammont inkluża fil-medda definita miż-żewġ valuri ta’ hawn fuq meta l-għadd ta’ ettari/annimali eliġibbli jkun aktar baxx mil-limitu kwantitattiv applikabbli.
            
            
               3.5.Il-frazzjonijiet ta’ intitolamenti għal pagament
            
            
               Huwa xieraq li tiġi speċifikata r-regola tal-Artikolu 24(2) tar-Regolament Delegat li tistipula li, għall-finijiet tal-Artikolu 31(1)(b) tar-Regolament Bażiku, li intitolament għal pagament jew frazzjoni ta’ intitolament għal pagament attivati fuq erja ta’ daqs anqas mill-intitolament għal pagament jew frazzjoni ta’ intitolament għal pagament korrispondenti huma kkunsidrati bħala attivati b’mod sħiħ, filwaqt li jingħata dritt għal pagament ikkalkulat pro rata għad-daqs tal-erja determinata kif definit skont l-Artikolu 2(1)(23) tar-Regolament (UE) Nru 640/2014.
            
            
               3.6.Il-qanneb
            
            
               Huwa xieraq li l-kontenut tal-Artikolu 45 u l-Anness tar-Regolament ta’ Implimentazzjoni tal-Kummissjoni (UE) Nru 809/2014 jiġi ttrasferit fir-Regolament Delegat għax dan pjuttost jaqa’ taħt l-awtorizzazzjoni fl-Artikolu 35(3) tar-Regolament Bażiku. Fl-istess ħin, xi adattamenti huma meħtieġa biex jitqiesu l-karatteristiċi tal-qanneb ikkultivat bħala għalla intermedja.
            
            
               4.L-IMPLIKAZZJONIJIET BAĠITARJI
            
            
               4.1.L-ekoloġizzazzjoni
            
            
               L-ebda
            
            
               4.2.Il-Pagament għall-Bdiewa Żgħażagħ
            
            
               L-ebda
            
            
               4.3.L-Iskema ta’ Pagament Uniku Skont l-Erja
            
            
               L-ebda
            
            
               4.4.L-Appoġġ Akkoppjat Volontarju 
            
         
         
            
               L-ebda
            
            
               4.5.Il-frazzjonijiet ta’ intitolamenti għal pagament
            
            
               L-ebda
            
            
               4.6.Il-qanneb
            
            
               L-ebda
            
            
               REGOLAMENT DELEGAT TAL-KUMMISSJONI (UE) .../...
            
            
               ta’ 15.2.2017
            
            
               li jemenda r-Regolament ta’ Delega tal-Kummissjoni (UE) Nru 639/2014 fejn jidħlu l-miżuri tal-kontroll relatati mal-kultivazzjoni tal-qanneb, ċerti dispożizzjonijiet dwar il-pagament ekoloġiku, il-pagament għall-bdiewa żgħażagħ fil-kontroll ta’ persuna ġuridika, il-kalkolu tal-ammont għal kull unità fil-qafas tal-appoġġ akkoppjat volontarju, il-frazzjonijiet ta’ intitolamenti għal pagament u ċerti rekwiżiti ta’ notifika relatati mal-Iskema ta’ Pagament Uniku Skont l-Erja u mal-Appoġġ Akkoppjat Volontarju, u li jemenda l-Anness X tar-Regolament (UE) Nru 1307/2013 tal-Parlament Ewropew u tal-Kunsill
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidrat ir-Regolament (UE) Nru 1307/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi regoli għal pagamenti diretti lill-bdiewa bi skemi ta’ appoġġ fil-qafas tal-politika agrikola komuni u li jħassar ir-Regolament tal-Kunsill (KE) Nru 637/2008 u r-Regolament tal-Kunsill (KE) Nru 73/2009
                  7
               , u b’mod partikolari l-Artikolu 35(2) u (3), l-Artikoli 44(5)(b) u 46(9)(a) u (c), l-Artikolu 50(11), l-Artikolu 52(9)(a) u l-Artikolu 67(1) u (2)(a) tiegħu,
            
            
               Billi:
            
            
               (1)Skont l-Artikolu 35(3) tar-Regolament (UE) Nru 1307/2013, il-Kummissjoni għandha s-setgħa li tadotta atti delegati li jagħmlu l-għoti ta’ pagamenti kundizzjonali fuq l-użu ta’ żrieragħ ċertifikati ta’ ċerti varjetajiet ta’ qanneb u li jistabbilixxu l-proċedura għad-determinazzjoni ta ’ varjetajiet ta’ qanneb u l-verifika tal-kontenut ta’ tetraidrokannabinol tagħhom (kontenut tat-THC) imsemmi fl-Artikolu 32(6) ta’ dak ir-Regolament. Bħalissa, l-Artikolu 9 tar-Regolament ta’ Delega tal-Kummissjoni (UE) Nru 639/2014
                  8
                jistipula biss l-obbligu tal-użu ta’ żerriegħa tal-varjetajiet elenkati fil-“Katalgu Komuni ta’ Varjetajiet ta’ Speċi ta’ Pjanti Agrikoli” u li tintuża żerriegħa ċertifikata skont id-Direttiva tal-Kunsill 2002/57/KE
                  9
               . Ir-regoli għad-determinazzjoni tal-varjetajiet tal-qanneb u l-verifika tal-kontenut ta’ THC tagħhom attwalment stabbiliti fl-Artikolu 45 tar-Regolament ta’ Implimentazzjoni tal-Kummissjoni (UE) Nru 809/2014
                  10
                u l-Anness ta’ dak ir-Regolament għandhom jiġu inklużi fl-Artikolu 9 tar-Regolament Delegat (UE) Nru 639/2014. 
            
            
               (2)Ir-regoli għad-determinazzjoni ta’ varjetajiet ta’ qanneb u l-verifika tal-kontenut ta’ THC huma bbażati fuq is-suppożizzjoni li l-qanneb huwa kkultivat bħala għalla ewlenija, iżda dawn mhumiex kompletament xierqa għall-qanneb ikkultivat bħala għalla intermedja. Peress li dan il-metodu tal-aħħar ta’ kultivazzjoni wera li huwa xieraq għall-qanneb industrijali u kompatibbli mar-rekwiżiti ambjentali, huwa ġġustifikat li ż-żewġ dispożizzjonijiet jiġu adattati sabiex jitqiesu l-karatteristiċi tal-qanneb ikkultivat bħala għalla intermedja. F’dan il-kuntest, huwa xieraq ukoll li tiġi pprovduta definizzjoni tal-qanneb ikkultivat bħala għalla intermedja.
            
            
               (3)L-Artikolu 24 tar-Regolament ta’ Delega (UE) Nru 639/2014 jistabbilixxi r-rekwiżiti għall-attivazzjoni tal-intitolamenti għal pagament. Sabiex tiġi evitata kull interpretazzjoni diverġenti, huwa xieraq li jiġi ċċarat li għall-finijiet tal-Artikolu 31(1)(b) tar-Regolament (UE) Nru 1307/2013, anki frazzjoni ta’ intitolament għal pagament hija meqjusa bħala attivata għalkollox. Madankollu, għandu jiġi ddikjarat b’mod espliċitu li l-pagament jiġi kkalkulat abbażi tal-frazzjoni korrispondenti ta’ ettaru eliġibbli.  
            
            
               (4)L-Artikoli 38 sa 48 tar-Regolament ta’ Delega (UE) 639/2014 jistabbilixxu regoli li jissupplimentaw id-dispożizzjonijiet dwar prattiki standard tal-ekoloġizzazzjoni stabbiliti bir-Regolament (UE) Nru 1307/2013. Abbażi tal-esperjenza miksuba matul l-ewwel sena meta ġew applikati dawn il-prattiki, huwa meħtieġ li jiġu emendati ċerti aspetti ta’ dawk ir-regoli sabiex tiġi ssimplifikata l-implimentazzjoni tal-prattiki tal-ekoloġizzazzjoni għall-ġid tal-bdiewa u tal-amministrazzjonijiet nazzjonali filwaqt li jinżamm jew jitjieb l-impatt fuq l-ambjent u fuq il-klima. B’mod partikolari, il-modifiki għandhom jikkontribwixxu biex jiġu indirizzati l-azzjonijiet identifikati fil-konklużjonijiet tar-Rieżami ta’ Nofs il-Mandat dwar l-Istrateġija tal-UE għall-Bijodiversità sal-2020 u jippermettu l-progress tal-kopertura tal-erja agrikola permezz ta’ miżuri relatati mal-bijodiversità skont il-Politika Agrikola Komuni
                  11
               .
            
            
               (5)Fir-regoli dwar il-kalkolu tal-ishma ta’ għelejjel differenti għad-diversifikazzjoni tal-għelejjel stipulati fl-Artikolu 40 tar-Regolament ta’ Delega (UE) Nru 639/2014, il-perjodu tad-diversifikazzjoni tal-għelejjel huwa bbażat fuq prattiki tal-kultivazzjoni tradizzjonali fl-Istati Membri. Huwa xieraq li l-Istati Membri jitħallew jistabbilixxu perjodi differenti fuq livell reġjonali jew subreġjonali sabiex jitqiesu l-kundizzjonijiet klimatiċi differenti possibbli f’territorju partikolari ta’ Stat Membru. F’xi sitwazzjonijiet speċifiċi meta tkun teżisti varjetà sinifikanti ta’ għelejjel fuq erja żgħira, jeħtieġ li jkun possibbli, sabiex tiġi ssimplifikata d-dikjarazzjoni tal-għelejjel imkabbra, li jiġu ddikjarati bħala għalla waħda mħallta.
            
            
               (6)Fir-rigward tal-art mistrieħa, hu fundamentali li fl-Artikolu 45(2) tar-Regolament ta’ Delega (UE) Nru 639/2014 jiġi stabbilit perjodu li matulu ma ssir l-ebda produzzjoni agrikola, ħalli tiġi żgurata l-effettività ambjentali ta’ din l-art u biex tiġi evitata kull konfużjoni ma’ erjas oħra bħall-bwar. Sabiex jitqiesu l-kundizzjonijiet agroklimatiċi differenti madwar l-Unjoni, l-Istati Membri għandu junu jistgħu jistabbilixxu dan il-perjodu biex il-bdiewa jkunu jistgħu jerġgħu jibdew jikkoltivaw l-għelejjel ewlenin qabel l-aħħar tas-sena. Madankollu, dan il-perjodu ma għandux ikun anqas minn sitt xhur sabiex jintlaħqu l-għanijiet ta’ effettività ambjentali u biex tiġi evitata kull konfużjoni ma’ erjas oħra.
            
            
               (7)Id-distinzjoni bejn il-karatteristiċi differenti tal-pajsaġġ elenkati fl-Artikolu 45(4) tar-Regolament ta’ Delega (UE) Nru 639/2014 toħloq inċertezza għall-bdiewa meta jkunu qed jiddikjaraw l-erjas b’fokus ekoloġiku. Sabiex titnaqqas din l-inċertezza, li tiġi ssimplifikata l-ġestjoni tal-iskema għall-awtoritajiet tal-Istati Membri u li tiġi indirizzata l-kumplessità li jiltaqgħu magħha l-bdiewa meta jiddikjaraw l-erjas b’fokus ekoloġiku, is-sisien tal-ħaxix u l-ħbula msaġġra msemmija fil-punt (a) ta’ dik id-dispożizzjoni u s-siġar f’linja msemmija fil-punt (c) ta’ dik id-dispożizzjoni għandhom jitwaħħdu bħala tip wieħed ta’ karatteristiċi tal-pajsaġġ biex b’hekk ikun japplika għalihom limitu wieħed uniku tad-dimensjoni. Barra minn hekk, għall-istess raġunijiet, l-erjas imsemmija fl-Artikolu 45(4)(d) tar-Regolament ta’ Delega (UE) Nru 639/2014 għandhom jinġabru fi msajġar tal-għelieqi. 
            
            
               (8)Barra minn hekk, anki jekk, kif iddikjarat fil-premessa 51 tar-Regolament ta’ Delega (UE) Nru 639/2014, ikun hemm bżonn dimensjonijiet massimi tal-karatteristiċi tal-pajsaġġ biex jiġi żgurat li l-erja tkun fil-biċċa l-kbira agrikola, dawn il-limiti tad-dimensjoni ma għandhomx iwasslu għall-esklużjoni ta’ karatteristiċi li jaqbżu dawn id-dimensjonijiet iżda li jkunu siewja għall-bijodiversità. Għalhekk, l-erja li tista’ tiġi kkwalifikata bħala karatteristika tal-pajsaġġ skont l-Artikolu 45(4) tar-Regolament ta’ Delega (UE) Nru 639/2014 għandha tiġi kkalkulata sad-dimensjoni massima tal-karatteristika. 
            
         
         
            
               (9)Minħabba l-ġid ambjentali kbir tal-veġetazzjoni riparja msemmija fil-ħames subparagrafu tal-Artikolu 45(4) u fl-Artikolu 45(5) tar-Regolament ta’ Delega (UE) Nru 639/2014, huwa xieraq li jiġi stabbilit li għandha titqies il-veġetazzjoni riparja kollha ħalli jiġu kkalkulati l-erjas b’fokus ekoloġiku.
            
            
               (10)Għall-istess raġunijiet kif imsemmi fil-premessi 7 u 8 fir-rigward tal-Artikolu 45(4) tar-Regolament Delegat (UE) Nru 639/2014, il-ġmiem madwar l-għelieqi, li bħalissa jissemmew fil-punt (e) ta’ dik id-dispożizzjoni, għandhom jiġu inkorporati mal-biċċiet art’ ta’ lqugħ fl-Artikolu 45(5) ta’ dak ir-Regolament u għandu jiġi stabbilit limitu uniku ta’ dimensjoni fir-rigward tal-biċċiet art ta’ lqugħ u tal-ġmiem madwar l-għelieqi. Din id-dimensjoni massima fir-rigward tal-biċċiet art ta’ lqugħ u tal-ġmiem madwar l-għelieqi jeħtieġ li tirreferi għall-erja li tista’ tiġi kkwalifikata bħala biċċiet art ta’ lqugħ u ġmiem madwar l-għelieqi skont l-Artikolu 45(5) tar-Regolament ta’ Delega (UE) Nru 639/2014. Sabiex il-bdiewa jingħataw il-flessibbiltà massima, id-definizzjoni ta’ biċċiet art ta’ lqugħ skont il-KAAT 1, l-SMR 1 jew l-SMR 10 kif imsemmi fl-Anness II tar-Regolament (UE) Nru 1306/2013 u ta’ ġmiem madwar l-għelieqi protetti skont il-KAAT 7, l-SMR 2 jew l-SMR 3 kif imsemmi f’dak l-Anness, għandha tiġi ssupplimentata minn biċċiet art ta’ lqugħ u ġmiem oħra madwar l-għelieqi, biex tirreferi għal kull tip ta’ ħbula mhux koperti minn dawn iż-żewġ kategoriji skont ir-regoli tal-kundizzjonalità. 
            
            
               (11)It-tieni subparagrafu tal-Artikolu 46(2) tar-Regolament (UE) Nru 1307/2013 jippermetti li l-karatteristiċi tal-pajsaġġ u l-biċċiet art ta’ lqugħ maġenb ir-raba’ jkunumeqjusa bħala erjas b’fokus ekoloġiku. Sabiex jiġi massimizzat il-ġid ambjentali tal-karatteristiċi tal-pajsaġġ u tal-biċċiet art ta’ lqugħ imsemmija fl-Artikolu 45(4) u (5) tar-Regolament Delegat (UE) Nru 639/2014 u jiġi mħeġġeġ il-ħarsien u l-manutenzjoni ta’ elementi addizzjonali, din id-dispożizzjoni għandha tiġi ssupplimentata b’regoli li joffru flessibbiltà billi jitqiesu elementi oħra ta’ valur lill-ambjent li jissodisfaw id-definizzjoni ta’ dawn it-tipi ta’ erjas b’fokus ekoloġiku u li mhumiex maġenb ir-raba’ tal-azjenda. Għalhekk, meta dawnil-biċċa art ta’ lqugħ u l-ġmiem madwar l-għelieqi jew il-karatteristika tal-pajsaġġ tkun maġenb l-erja b’fokus ekoloġiku, direttament maġenb ir-raba’ tal-azjenda agrikola, din għandha tiġi rikonoxxuta wkoll bħala erja b’fokus ekoloġiku.
            
            
               (12)Għall-istess raġunijiet kif imsemmi fil-premessi 7 u 8 fir-rigward tal-Artikolu 45(4) tar-Regolament ta’ Delega (UE) Nru 639/2014, id-dimensjonijiet massimi stabbiliti fir-rigward tal-ħbula ta’ ettari eliġibbli tul it-trufijiet ta’ foresti msemmija fl-Artikolu 45(7) ta’ dak ir-Regolament għandhom jirreferu għall-erja li tista’ tikkwalifika bħala tali ħbula skont dik id-dispożizzjoni.
            
            
               (13)Fid-dawl tad-dispożizzjonijiet tal-punt (g) tal-ewwel subparagrafu tal-Artikolu 46(2) tar-Regolament (UE) Nru 1307/2013, huwa xieraq li jiġi ċċarat li l-istabbiliment tar-rekwiżiti fir-rigward tal-użu ta’ fertilizzanti minerali u/jew prodotti għall-protezzjoni tal-pjanti huwa rilevanti biss jekk dawn il-prodotti tal-input jiġu awtorizzati. 
            
            
               (14)L-iskadenza eżistenti għaż-żrigħ ta’ għelejjel intermedji u koperturi veġetali stabbilita fl-Artikolu 45(9) tar-Regolament ta’ Delega (UE) Nru 639/2014 mhux dejjem taħbat tajjeb mal-kundizzjonijiet agronomiċi u klimatiċi. Bil-ħsieb li jintlaħqu aħjar l-għanijiet ambjentali ta’ din it-tip ta’ erja b’fokus ekoloġiku, huwa xieraq li tinbidel l-iskadenza għaż-żrigħ ta’ għelejjel intermedji u koperturi veġetali b’perjodu minimu ta’ żmien li matulu għandu jkun hemm fis-seħħ erjas ikkultivati b’għelejjel intermedji u koperturi veġetali. Sabiex jipprovdu l-flessibilità meħtieġa biex jitqiesu l-kundizzjonijiet staġjonali tat-temp, l-Istati Membri għandhom jitħallew jistabbilixxu dak il-perjodu fl-aktar livell ġeografiku xieraq. Madankollu, peress li l-permanenza tal-għelejjel intermedji u l-koperturi veġetali fuq l-art hija fattur ewlieni biex tiġi żgurata l-adozzjoni effettiva tan-nitrat residwu u l-kopertura tal-ħamrija waqt li l-erja ma tkunx koperta mill-għalla ewlenija, it-tul minimu tal-perjodu għandu jiġi stabbilit fil-livell tal-Unjoni. Sabiex ikun hemm konsistenza mal-interpretazzjoni pprovduta dwar id-definizzjoni fuq il-ħxejjex jew foraġġ erbaċew ieħor stabbilita fl-Artikolu 4 (1)(i) tar-Regolament (UE) Nru 1307/2013, għandu jkun possibbli wkoll li jinżergħu addizzjonalment għelejjel leguminużi fl-għalla ewlenija. Barra minn hekk, biex tkun żgurata l-konsistenza bejn il-prattiki ekwivalenti koperti bl-impenji u bl-iskemi taċ-ċertifikazzjoni kif imsemmi fl-Artikolu 43(3)(a) u (b) tar-Regolament (UE) Nru 1307/2013, rispettivament, għandhom jiġu allinjati r-regoli dwar il-kwalifikazzjoni ta’ għelejjel intermedji u koperturi veġetali bħala erjas b’fokus ekoloġiku.
            
            
               (15)Anki jekk, bħala regola ġenerali l-erjas b’għelejjel li jassimilaw in-nitroġenu mkabbra bħala speċijiet puri biss għandhom jiġu kkwalifikati bħala erjas b’fokus ekoloġiku, għax fil-prattiki tal-kultivazzjoni tradizzjonali dawn l-għelejjel ħafna drabi jiġu mħallta ma’ għelejjel oħra, huwa xieraq li jiġi permess li, skont l-Artikolu 45(10) tar-Regolament ta’ Delega (UE) Nru 639/2014, l-erjas b’taħlitiet ikunu jistgħu jiġu kkwalifikati wkoll bħala erjas b’fokus ekoloġiku diment li tkun żgurata l-predominanza tal-għelejjel li jassimilaw in-nitroġenu f’dawn it-taħlitiet. Barra minn hekk, abbażi tal-esperjenza bl-applikazzjoni tal-ewwel subparagrafu tal-Artikolu 45(10) tar-Regolament ta’ Delega (UE) Nru 639/2014 u fid-dawl tal-implimentazzjoni tad-Direttiva tal-Kunsill 91/676/KEE
                  12
                u d-Direttiva 2000/60/KE tal-Parlament Ewropew u tal-Kunsill
                  13
               , mhux meħtieġ li jiġu preskritti regoli speċifiċi fuq il-post ta’ dawn l-għelejjel li jassimilaw in-nitroġenu. Minflok, u bil-ħsieb li jissaħħu l-isforzi tal-Istati Membri biex jindirizzaw ir-riskju tal-lissija tan-nitroġenu fil-ħarifa, l-Istati Membri għandhom jitħallew jistabbilixxu kundizzjonijiet addizzjonali fuq l-għelejjel li jassimilaw in-nitroġenu jekk dan ikun meħtieġ. Barra minn hekk, sabiex tiġi żgurata l-konsistenza bejn il-prattiki ekwivalenti koperti mill-impenji u l-iskemi taċ-ċertifikazzjoni kif imsemmi fl-Artikolu 43(3)(a) u (b) tar-Regolament (UE) Nru 1307/2013, rispettivament, għandhom jiġu allinjati r-regoli dwar il-kwalifikazzjoni ta’ għelejjel li jassimilaw in-nitroġenu bħala erja b’fokus ekoloġiku.
            
            
               (16)L-esperjenza bl-applikazzjoni tar-Regolament ta’ Delega (UE) Nru 639/2014 uriet li ċerti dispożizzjonijiet relatati mat-tipi ta’ erja b’fokus ekoloġiku jeħtieġ li jkunu aktar dettaljati fir-rigward tar-rekwiżit tal-“ebda produzzjoni” inklużi r-regoli dwar il-qtugħ u r-ragħa bil-ħsieb li jintlaħaq l-għan tal-bijodiversità u sabiex tiġi żgurata l-konsistenza ma’ strumenti oħra tal-Politika Agrikola Komuni. B’mod partikolari, f’dak li jirrigwarda r-rekwiżit tal-“ebda produzzjoni agrikola” applikabbli għat-tipi ta’ erjas b’fokus ekoloġiku msemmija fl-Artikolu 45(2), (4)(e), (5) u (7) tar-Regolament ta’ Delega (UE) Nru 639/2014, għandu jiġi ċċarat li l-produzzjoni għandha tinftiehem bħala attività agrikola fis-sens tal-Artikolu 4(1)(c)(i) tar-Regolament (UE) Nru 1307/2013, u mhux fis-sens usa’ tal-Artikolu 4(1)(ċ)(ii) u (iii) tal-istess Regolament, u ma għandhiex taffettwa r-regoli dwar il-kopertura minima tal-ħamrija skont il-KAAT 4 kif imsemmi fl-Anness II tar-Regolament (UE) Nru 1306/2013. Barra minn hekk, għandu jiġi inċentivat it-twettiq ta’ azzjonijiet mill-bdiewa biex tiġi salvagwardjata u mtejba l-bijodiversità, b’mod partikolari billi jeħfief id-dakkir, bil-għan li tiġi stabbilita kopertura tal-ħamrija veġetali u li, pereżempju, jkunu koperti minn impenn agroambjentali tal-klima, ħalli b’hekk jiġu massimizzat il-ġid ambjentali.
            
            
               (17)Peress li t-tliet tipi ewlenin ta’ erjas lil-bdiewa ddikjaraw bħala erjas b’fokus ekoloġiku fl-ewwel sena ta’ implimentazzjoni tal-Artikolu 46 tar-Regolament (UE) Nru 1307/2013 huma erjas produttivi jew jistgħu jkunu produttivi, jiġifieri huma art mistrieħa, għelejjel intermedji jew koperturi ekoloġiċi u għelejjel li jassimilaw in-nitroġenu, il-prodotti għal-produzzjoni tal-pjanti aktarx li jintużaw f’erjas b’fokus ekoloġiku. Għalhekk, sabiex tiġi salvagwardjata u mtejba l-bijodiversità b’konformità mal-għanijiet tal-“ekoloġizzazjoni”, huwa xieraq li jiġi pprojbit l-użu ta’ prodotti għall-protezzjoni tal-pjanti f’dawn l-erjas b’fokus ekoloġiku, li huma produttivi jew li jistgħu jkunu produttivi: art mistrieħa, ħbula ta’ ettari eliġibbli tul it-trufijiet ta’ foresti bil-produzzjoni, għelejjel intermedji jew koperturi veġetali u għelejjel li jassimilaw in-nitroġenu. Meta l-għelejjel intermedji jew il-koperturi veġetali jkunu jikkonsistu minn ħaxix jew għelejjel leguminużi miżrugħa addizzjonalment fl-għalla ewlenija sabiex, għal raġunijiet ta’ proporzjonalità, jiġu evitati konsegwenzi għall-ġestjoni tal-għalla ewlenija, din il-projbizzjoni għandha tapplika mill-mument tal-ħsad tal-għalla ewlenija. Sabiex tkun żgurata l-konsistenza tal-projbizzjoni tal-prattiki agronomiċi tas-soltu, tkun żgurata ċ-ċertezza legali u jiġu evitati diffikultajiet amministrattivi għall-bdiewa u għall-amministrazzjonijiet nazzjonali, għandu jiġi speċifikat li l-projbizzjoni għaż-żrigħ addizzjonali għandha tapplika mill-anqas għal perjodu minimu, daqs il-perjodu minimu li matulu ż-żoni b’għelejjel intermedji jew b’kopertura veġetali għandhom ikunu fis-seħħ meta jiġu stabbiliti billi tinżera’ taħlita ta’ speċijiet ta’ għelejjel, jew sakemm jinżergħu l-għelejjel ewlenin li jkun imiss. 
            
            
               (18)L-Artikolu 49 tar-Regolament ta’ Delega (UE) Nru 639/2014 jistabbilixxi r-regoli li skonthom persuni ġuridiċi jkollhom aċċess għall-Pagament għall-Bdiewa Żgħażagħ stabbilit fl-Artikolu 50(1) tar-Regolament (UE) Nru 1307/2013. Abbażi tal-esperjenza miksuba bl-applikazzjoni tal-Artikolu 49(3) tar-Regolament ta’ Delega (UE) Nru 639/2014, għandha tiġi pprovduta kjarifika ulterjuri dwar l-interpretazzjoni tar-rekwiżit stabbilit fil-punt (b) tal-Artikolu 50(2) tar-Regolament (UE) Nru 1307/2013 fir-rigward taż-żmien meta bidwi żagħżugħ li jeżerċita kontroll effettiv u fit-tul fuq persuna ġuridika għandu jikkonforma mal-limitu tal-età. B’mod partikolari, huwa xieraq li jiġi ċċarat li l-bidwi żagħżugħ irid jikkonforma mal-limitu tal-età ta’ 40 sena fis-sena tal-ewwel preżentazzjoni tal-applikazzjoni bl-Iskema tal-Pagament Bażiku jew bl-Iskema tal-Pagament Uniku Skont l-Erja mill-persuna ġuridika b’bidwi żagħżugħ li jkollu l-kontroll. 
            
            
               (19)Skont it-tieni subparagrafu tal-Artikolu 53(2) tar-Regolament ta’ Delega (UE) Nru 639/2014, l-ammont għal kull unità ta’ appoġġ akkoppjat volontarju jirriżulta mill-proporzjon bejn l-ammont stabbilit għall-finanzjament tal-miżura rilevanti u, jew il-limitu kwantitattiv stabbilit skont l-ewwel subparagrafu tal-Artikolu 53(2) jew l-għadd ta’ ettari jew annimali li huma eliġibbli għall-appoġġ fis-sena inkwistjoni. Huwa xieraq li dik id-dispożizzjoni tiġi riformulata b’mod li l-Istati Membri jkunu jistgħu jistabbilixxu l-ammont għal kull unità f’valur fil-medda bejn dawn iż-żewġ valuri fejn l-għadd ta’ unitajiet eliġibbli jkun inqas mil-limitu kwantitattiv. 
            
            
               (20)Skont l-Artikolu 64(5) tar-Regolament ta’ Delega (UE) Nru 639/2014, l-Istati Membri li japplikaw l-Iskema tal-Pagament Uniku Skont l-Erja skont l-Artikolu 36 tar-Regolament (UE) Nru 1307/2013 għandhom jinnotifikaw lill-Kummissjoni sal-1 ta’ Settembru ta’ kull sena dwar l-għadd totali ta’ ettari ddikjarati mill-bdiewa skont dik l-iskema. Madankollu, dik l-informazzjoni tiġi notifikata lill-Kummissjoni kull sena f’aktar dettall skont l-Artikolu 9(1) tar-Regolament ta’ Implimentazzjoni (UE) Nru 809/2014. Għalhekk l-Artikolu 64(5) tar-Regolament ta’ Delega (UE) 639/2014 jista’ jitħassar. 
            
            
               (21)Abbażi tal-esperjenza tal-Kummissjoni fil-ġestjoni tan-notifiki li għandhom x’jaqsmu mal-ekoloġizzazzjoni skont l-Artikolu 65 tar-Regolament ta’ Delega (UE) Nru 639/2014, għandhom isiru xi aġġustamenti fil-kontenut tagħhom, inkluż fir-rigward tad-dispożizzjonijiet tal-ekoloġizzazzjoni tar-Regolament ta’ Delega (UE ) Nru 639/2014 kif emendat b’dan ir-Regolament.
            
            
               (22)Skont l-Artikolu 67(2) tar-Regolament ta’ Delega (UE) Nru 639/2014, l-Istati Membri għandhom jinnotifikaw lill-Kummissjoni dwar in-numru totali ta’ benefiċjarji, l-ammont tal-pagamenti li ngħataw kif ukoll l-erja totali u l-għadd totali ta’ annimali li għalihom fil-fatt tħallas l-appoġġ għal kull waħda mill-miżuri ta’ appoġġ akkoppjat u kull wieħed mit-tipi speċifiċi ta’ biedja jew setturi agrikoli speċifiċi kkonċernati. 
            
            
               (23)Mis-sena tat-talba tal-2015, l-għadd totali ta’ benefiċjarji u l-erja totali jew l-għadd totali ta’ annimali ddikjarati u determinati għal kull miżura ta’ appoġġ akkoppjat volontarju qed jiġu notifikati mill-Istati Membri skont l-Artikolu 9(1) u (3) tar-Regolament ta’ Implimentazzjoni (UE) Nru 809/2014. Barra minn hekk, mis-sena tat-talba tal-2016, l-ammont tal-pagamenti li ngħataw għal kull miżura ta’ appoġġ akkoppjat se jiġi inkluż fil-komunikazzjoni tal-informazzjoni mill-Istati Membri skont l-Artikolu 10 tar-Regolament ta’ Implimentazzjoni tal-Kummissjoni (UE) Nru 908/2014
                  14
               . Għalhekk l-Artikolu 67(2) tar-Regolament ta’ Delega (UE) 639/2014 għandu jitħassar.
            
            
               (24)Għalhekk ir-Regolament ta’ Delega (UE) Nru 639/2014 għandu jiġi emendat skont dan.
            
            
               (25)Minħabba l-emenda ta’ ċerti dispożizzjonijiet tar-Regolament ta’ Delega (UE) Nru 639/2014 fir-rigward tat-tipi ta’ erjas b’fokus ekoloġiku, huwa meħtieġ li jsiru bidliet fl-Anness X tar-Regolament (UE) 1307/2013, b’mod partikolari billi tiġi adattata l-lista ta’ tipi ta’ erjas b’fokus ekoloġiku u l-fatturi korrispondenti, meta meħtieġ. Il-premessa 45 tar-Regolament (UE) Nru 1307/2013 tenfasizza l-importanza li erja b’fokus ekoloġiku tiġi stabbilita b’mod koerenti. Għalhekk, il-fatturi tal-konverżjoni u tal-użin applikabbli għal prattiki ekwivalenti għandhom ikunu konsistenti mal-fatturi applikabbli għall-prattiki standard simili jew identiċi. Fl-interess taċ-ċertezza legali u t-trattament ugwali bejn il-bdiewa, l-Anness X tar-Regolament Nru 1307/2013 għandu jiġi emendat kif xieraq. 
            
            
               (26)Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu. Madankollu, billi l-kjarifika tal-Artikolu 49(3) tar-Regolament ta’ Delega (UE) Nru 639/2014 u r-riformulazzjoni tat-tieni subparagrafu tal-Artikolu 53(2) ta’ dak ir-Regolament jirriflettu interpretazzjoni mogħtija lil dawk id-dispożizzjonijiet sa mill-applikazzjoni ta’ dak ir-Regolament, huwa xieraq li dawk l-emendi japplikaw retroattivament. Meta wieħed iqis iż-żmien meħtieġ biex l-awtoritajiet nazzjonali jaġġornaw l-għodod amministrattivi eżistenti tagħhom u biex jinfurmaw lill-bdiewa minn qabel biżżejjed dwar l-emendi tad-dispożizzjonijiet tal-ekoloġizzazzjoni magħmula minn dan ir-Regolament, dawk l-emendi għandhom japplikaw biss fir-rigward tal-applikazzjonijiet għall-għajnuna relatati mas-snin kalendarji li jibdew mill-1 ta’ Jannar 2018. Madankollu, l-Istati Membri għandhom ikunu jistgħu japplikawhom fir-rigward tal-applikazzjonijiet għall-għajnuna relatati mas-sena kalendarja tal-2017, filwaqt li jqisu li kull għażla f’dan ir-rigward għandha tkun koerenti mill-perspettiva tal-bdiewa. Għandu jiġi stipulat obbligu ta’ notifika fir-rigward tal-bidliet konsegwenzjali għal notifiki preċedenti relatati ma’ dik is-sena kalendarja,
            
            
               ADOTTAT DAN IR-REGOLAMENT:
            
            
               Artikolu 1
            
         
         
            
               Emenda tar-Regolament ta’ Delega (UE) Nru 639/2014
            
            
               Ir-Regolament ta’ Delega (UE) Nru 639/2014 jiġi emendat kif ġej:
            
            
               (1)L-Artikolu 9 jinbidel b’dan li ġej: 
            
            
               “Artikolu 9
               Il-qanneb
            
            
               1.Għall-finijiet tal-Artikolu 32(6) tar-Regolament (UE) Nru 1307/2013, l-eliġibbiltà ta’ żoni użati għall-produzzjoni tal-qanneb għandha tkun soġġetta għall-użu taż-żerriegħa tal-varjetajiet elenkati fil-“Katalgu Komuni ta’ Varjetajiet ta’ Speċijiet ta’ Pjanti Agrikoli” fil-15 ta’ Marzu tas-sena li għaliha jkun qed jingħata l-pagament u jiġi ppubblikat b’konformità mal-Artikolu 17 tad-Direttiva tal-Kunsill 2002/53/KE*. Iż-żerriegħa għandha tiġi ċċertifikata b’konformità mad-Direttiva tal-Kunsill 2002/57/KE**.
            
            
               2.L-Istati Membri għandhom jistabbilixxu s-sistema għad-determinazzjoni tal-kontenut ta’ Δ9-tetraidrokannabinol (minn hawn ’il quddiem il-“kontenut tat-THC”) fil-varjetajiet tal-qanneb, li tippermettilhom japplikaw il-metodu stabbilit fl-Anness III.
            
            
               3.L-awtorità kompetenti tal-Istat Membru għandha żżomm ir-rekords relatati mas-sejbiet tal-kontenut tat-THC. Għal kull varjetà, dawn ir-rekords għandu jkun fihom tal-anqas ir-riżultati f’termini tal-kontenut tat-THC minn kull kampjun, mogħtija bħala persentaġġ b’żewġ ċifri wara l-punt deċimali, il-proċedura użata, l-għadd ta’ testijiet li jkunu twettqu, indikazzjoni tal-punt meta ttieħed il-kampjun u l-miżuri meħudin fuq livell nazzjonali.
            
            
               4.Jekk il-medja tal-kampjuni kollha ta’ varjetà partikolari taqbeż il-kontenut tat-THC kif stabbilit fl-Artikolu 32(6) tar-Regolament (UE) Nru 1307/2013, l-Istati Membri għandhom jużaw il-proċedura B kif deskritta fl-Anness III ta’ dan ir-Regolament għall-varjetà kkonċernata matul is-sena tat-talba ta’ wara. Din il-proċedura għandha tintuża matul is-snin tat-talba ta’ wara, diment li r-riżultati analitiċi kollha għall-varjetà partikolari ma jkunux anqas mill-kontenut tat-THC kif stabbilit fl-Artikolu 32(6) tar-Regolament (UE) Nru 1307/2013.
            
            
               5.Jekk għat-tieni sena l-medja tal-kampjuni kollha ta’ varjetà partikolari taqbeż il-kontenut tat-THC kif stabbilit fl-Artikolu 32(6) tar-Regolament (UE) Nru 1307/2013, l-Istat Membru għandu jinnotifika lill-Kummissjoni bit-talba għall-awtorizzazzjoni biex tiġi pprojbita l-kummerċjalizzazzjoni tat-tali varjetà skont l-Artikolu 18 tad-Direttiva 2002/53/KE. Din in-notifika għandha tintbagħat skont ir-Regolament tal-Kummissjoni (KE) Nru 792/2009*** sa mhux aktar tard mill-15 ta’ Jannar tas-sena tat-talba ta’ wara. Minn din is-sena tat-talba, il-varjetà koperta minn dik it-talba ma għandhiex tkun eliġibbli għall-pagamenti diretti fl-Istat Membru kkonċernat. 
            
            
               6.Għall-finijiet ta’ dan ir-Regolament, il-“qanneb ikkultivat bħala għalla intermedja” tfisser għalla tal-qanneb miżrugħa wara t-30 ta’ Ġunju ta’ sena partikolari.
            
            
               7.L-għelejjel tal-qanneb għandhom jibqgħu jiġu kkultivati fil-kundizzjonijiet normali tat-tkabbir skont il-prattika lokali għal mill-anqas 10 ijiem wara d-data meta tintemm il-fjoritura sabiex ikunu jistgħu jsiru l-verifiki meħtieġa għall-applikazzjoni ta’ dan l-Artikolu. Il-qanneb ikkultivat bħala għalla intermedja għandu jibqa’ jiġi kkultivat fil-kundizzjonijiet normali tat-tkabbir skont il-prattika lokali tal-anqas sa tmiem il-perjodu tal-veġetazzjoni.
            
            
               Madankollu, l-Istati Membri jistgħu jawtorizzaw li l-qanneb jinħasad wara li tkun bdiet il-fjoritura iżda qabel ma jintemm il-perjodu ta’ 10 ijiem wara tmiem il-fjoritura, dejjem jekk l-ispetturi jindikaw liema partijiet rappreżentattivi minn kull roqgħa art ikkonċernata jridu jibqgħu jiġu kkultivati għal mill-inqas 10 ijiem minn meta tintemm il-fjoritura għall-għanijiet ta’ spezzjoni, skont il-metodu stabbilit fl-Anness III.
            
            
               
            
            
               * Id-Direttiva tal-Kunsill 2002/53/KE tat-13 ta’ Ġunju 2002 dwar il-varjetajiet komuni ta’ katalgi ta’ speċijiet ta’ pjanti agrikoli (ĠU L 193, 20.7.2002, p. 1). 
            
            
               ** Id-Direttiva tal-Kunsill 2002/57/KE tat-13 ta’ Ġunju 2002 fuq il-kummerċjalizzazzjoni taż-żerriegħa ta’ pjanti taż-żejt u tal-fibra (ĠU L 193, 20.7.2002, p. 74).
            
            
               *** Ir-Regolament tal-Kummissjoni (KE) Nru 792/2009 tal-31 ta’ Awwissu 2009 li jistipula regoli dettaljati għan-notifiki tal-Istati Membri lill-Kummissjoni dwar informazzjoni u dokumenti fl-implimentazzjoni tal-organizzazzjoni komuni tas-swieq, l-iskema tal-pagamenti diretti, il-promozzjoni tal-prodotti agrikoli u s-sistemi applikabbli għar-reġjuni l-aktar imbiegħda u l-gżejjer iż-żgħar tal-Eġew (ĠU L 228, 1.9.2009, p. 3).”
            
            
               (2)Fl-Artikolu 24, il-paragrafu 2 jinbidel b’dan li ġej:
            
            
               “2. Meta bidwi jiddikjara għadd ta’ intitolamenti għal pagament li jaqbżu l-erjaeliġibbli kollha tiegħu li ddikjara skont l-Artikolu 33(1) tar-Regolament (UE) Nru 1307/2013, l-intitolament għal pagament jew il-frazzjoni ta’ intitolament għal pagament li jaqbeż parzjalment dik l-erja eliġibbli għandu jitqies bħala attivat għalkollox għall-finijiet tal-Artikolu 31(1)(b) ta’ dak ir-Regolament. Madankollu, il-pagament għandu jiġi kkalkulat abbażi tal-frazzjoni korrispondenti ta’ ettaru eliġibbli.”
            
            
               (3)L-Artikolu 40 jiġi emendat kif ġej:
            
            
               (a)fl-ewwel subparagrafu tal-paragrafu 1, tiżdied is-sentenza li ġejja: 
            
         
         
            
               “Dak il-perjodu jista’ jiġi stabbilit fuq livell nazzjonali, reġjonali jew subreġjonali xieraq.” 
            
            
               (b)fil-paragrafu 3, jiżdied ir-raba’ subparagrafu li ġej:
            
            
               “L-erjas fejn jikbru għelejjel differenti ħdejn xulxin, fejn kull għalla waħda tkopri erja li tkun iżgħar mid-daqs minimu stabbilit mill-Istati Membri msemmija fit-tieni subparagrafu tal-Artikolu 72(1) tar-Regolament (UE) Nru 1306/2013, jistgħu jitqiesu mill-Istati Membri bħala koperti minn “għalla mħallta” waħda kif imsemmi fit-tielet subparagrafu ta’ dan il-paragrafu.” 
            
            
               (4)L-Artikolu 45 jiġi emendat kif ġej:
            
            
               (a)il-paragrafu 2 jinbidel b’dan li ġej: 
            
            
               “2. Fuq art mistrieħa ma għandux ikun hemm produzzjoni agrikola. L-Istati Membri għandhom jistabbilixxu perjodu li matulu l-art għandha titħalla mistrieħa f’sena kalendarja partikolari. Dak il-perjodu ma għandux ikun iqsar minn sitt xhur. B’deroga mill-Artikolu 4(1)(h) tar-Regolament (UE) Nru 1307/2013, u bil-għan li l-erja b’fokus ekoloġiku tiġi ssodisfata għal aktar minn ħames snin, l-art mistrieħa għandha tibqa’ art li tinħarat.” 
            
            
               (b)il-paragrafi 4 u 5 jinbidlu b’dan li ġej: 
            
            
               “4. Il-karatteristiċi tal-pajsaġġ għandhom ikunu għad-dispożizzjoni tal-bidwi u jistgħu jkunu dawk protetti bil-KAAT 7, bl-SMR 2 jew bl-SMR 3 kif imsemmija fl-Anness II tar-Regolament (UE) Nru 1306/2013 u/jew wieħed jew aktar mill-karatteristiċi li ġejjin:
            
            
               (a)is-sisien tal-ħaxix, il-ħbula msaġġra jew is-siġar f’linja;
            
            
               (a)is-siġar iżolati;
            
            
               (b)il-gruppi żgħar tas-siġar fl-għelieqi inklużi s-siġar, l-arbuxelli jew il-ġebel;
            
            
               (c)l-għadajjar. Il-ġibjuni magħmula mill-konkrit jew mill-plastik ma għandhomx jitqiesu bħala erja b’fokus ekoloġiku;
            
            
               (d)il-fossijiet, inklużi l-kanali tal-ilma miftuħin għall-finijiet ta’ irrigazzjoni jew skular. Il-kanali b’ħitan tal-konkrit ma għandhomx jitqiesu bħala erja b’fokus ekoloġiku.
            
            
               (e)il-ħitan tal-ġebel tradizzjonali.
            
            
               L-Istati Membri jistgħu jiddeċiedu li jillimitaw l-għażla tal-karatteristiċi tal-pajsaġġ għal dawk skont il-KAAT 7, l-SMR 2 jew l-SMR 3 kif imsemmi fl-Anness II tar-Regolament (UE) Nru 1306/2013 u/jew għal wieħed jew aktar mill-punti (a) sa (f) tal-ewwel subparagrafu. 
            
            
               Għas-sisien tal-ħaxix, il-ħbula msaġġra u s-siġar f’linja kif ukoll il-fossijiet imsemmija fil-punti (a) u (e) tal-ewwel subparagrafu, rispettivament, l-erja li għandha tiġi kkwalifikata bħala erja b’fokus ekoloġiku għandha tiġi kkalkulata sa wisa’ massima ta’ 10 metri. 
            
            
               Għall-gruppi żgħar tas-siġar fl-għelieqi u l-għadajjar imsemmija fil-punti (c) u (d) tal-ewwel subparagrafu, rispettivament, l-erja li għandha tiġi kkwalifikata bħala erja b’fokus ekoloġiku għandha tiġi kkalkulata sa daqs massimu ta’ 0,3 ettari. 
            
            
               Għall-finijiet tal-punt (d) tal-ewwel subparagrafu, l-Istati Membri jistgħu jistabbilixxu daqs minimu għall-għadajjar. Fejn ikun hemm ħabel b’veġetazzjoni riparja tul l-ilma, l-erja korrispondenti għandha tiġi inkluża bil-għan li tiġi kkalkulata l-erja b’fokus ekoloġiku. L-Istati Membri jistgħu jistabbilixxu kriterji sabiex jiżguraw li l-għadajjar ikunu ta’ valur naturali, filwaqt li jqisu r-rwol li l-għadajjar naturali għandhom għall-konservazzjoni tal-ħabitats u l-ispeċijiet. 
            
            
               Għall-finijiet tal-punt (f) tal-ewwel subparagrafu, l-Istati Membri għandhom jistabbilixxu kriterji minimi bbażati fuq speċifiċitajiet nazzjonali jew reġjonali, inkluż limiti fuq id-dimensjonijiet ta’ għoli u wisa’.”
            
            
               “5. Il-biċċiet art ta’ lqugħ u l-ġmiem tal-għelieqi jistgħu jkunu kwalunkwe biċċiet art ta’ lqugħ u ġmiem tal-għelieqi inklużi dawk il-biċċiet art ta’ lqugħ tul il-kanali tal-ilma meħtieġa skont il-KAAT 1, l-SMR 1 jew l-SMR 10 kif imsemmi fl-Anness II tar-Regolament (UE) Nru 1306/2013 jew il-ġmiem tal-għelieqi protetti skont il-KAAT 7, SMR 2 jew SMR 3 kif imsemmi f’dak l-Anness.
            
         
         
            
               L-Istati Membri ma għandhomx jillimitaw l-għażla tal-biċċiet art ta’ lqugħ u tal-ġmiem tal-għelieqi għal dawk meħtieġa fir-regoli ta’ kundizzjonalità msemmija fl-ewwel subparagrafu.
            
            
               L-Istati Membri għandhom jistabbilixxu l-wisa’ minima tal-biċċiet art ta’ lqugħ u tal-ġmiem tal-għelieqi li ma għandhiex tkun anqas minn (1) metru għal skopijiet ta’ erjas b’fokus ekoloġiku. Tul il-kanali tal-ilma għandha tiġi inkluża veġetazzjoni riparja bil-għan li tiġi kkalkulata l-erja b’fokus ekoloġiku. Ma għandu jkun hemm l-ebda produzzjoni agrikola fuq il-biċċiet art ta’ lqugħ u l-ġmiem tal-għelieqi. 
            
            
               Għall-biċċiet art ta’ lqugħ u l-ġmiem tal-għelieqi minbarra dawk meħtieġa jew protetti skont il-KAAT 1, il-KAAT 7, l-SMR1, l-SMR2, l-SMR 3 jew l-SMR 10 kif imsemmi fl-Anness II tar-Regolament (UE) Nru 1306/2013, l-erja li għandha tiġi kkwalifikata bħala erja b’fokus ekoloġiku għandha tiġi kkalkulata sa wisa’ massima ta’ 20 metru.”
            
            
               (c)jiddaħħal dan il-paragrafu 5a li ġej:
            
            
               “5a. Għall-finijiet tat-tieni sentenza tat-tieni subparagrafu tal-Artikolu 46(2) tar-Regolament (UE) Nru 1307/2013, l-erjas imsemmija fil-paragrafi 4 u 5 ta’ dan l-Artikolu għandhom jitqiesu bħala erjas jew karatteristiċi li jmissu ma’ xulxin meta jkunu maġenb erja b’fokus ekoloġiku direttament maġenb l-art li tinħarat tal-azjenda.”
            
            
               (d)il-paragrafi 7 u 10 jinbidlu b’dan li ġej: 
            
            
               “7. Fir-rigward tal-ħbula ta’ ettari eliġibbli tul it-trufijiet tal-foresti, l-Istati Membri jistgħu jiddeċiedu li jippermettu l-produzzjoni agrikola jew jistabbilixxu rekwiżit tal-ebda produzzjoni agrikola, jew li jipprovdu ż-żewġ alternattivi lill-bdiewa. L-Istati Membri għandhom jistabbilixxu l-wisa’ minima ta’ dawk il-ħbula, li ma għandhiex tkun inqas minn (1) metru. 
            
            
               L-erja li għandha tiġi kkwalifikata bħala erja b’fokus ekoloġiku għandha tiġi kkalkulata sa wisa’ massima ta’ 10 metri meta l-Istati Membri jiddeċiedu li jippermettu l-produzzjoni agrikola u 20 metru meta l-Istati Membri jiddeċiedu li ma jippermettux il-produzzjoni agrikola.”
            
            
               “8. Għal erjas bi msajġar ta’ newba qasira bla użu ta’ fertilizzant minerali u/jew ta’ prodotti għall-protezzjoni tal-pjanti, l-Istati Membri għandhom jistabbilixxu lista ta’ speċijiet li jistgħu jintużaw għal dak il-għan, billi jagħżlu mil-lista stabbilita skont l-Artikolu 4(2)(c) tar-Regolament (UE) Nru 1307/2013 l-aktar speċijiet xierqa minn perspettiva ekoloġika, u b’hekk jeskludu l-ispeċijiet li b’mod ċar mhumiex indiġeni. L-Istati Membri għandhom jistabbilixxu wkoll ir-rekwiżiti fir-rigward tal-użu ta’ fertilizzanti minerali u/jew prodotti għall-protezzjoni tal-pjanti f’każ li l-Istati Membri jawtorizzaw l-użu tagħhom, filwaqt li jżommu f’moħħhom l-għan tal-erjas b’fokus ekoloġiku b’mod partikolari biex tiġi salvagwardjata u mtejba l-bijodiversità.”
            
            
               “9. L-erjas b’għelejjel intermedji jew b’kopertura veġetali għandhom jinkludu dawn l-erjas stabbiliti skont ir-rekwiżiti fil-SMR 1 kif imsemmi fl-Anness II tar-Regolament (UE) Nru 1306/2013 kif ukoll erjas oħrajn b’għelejjel intermedji jew b’kopertura veġetali, bil-kundizzjoni li dawn ikunu ġew stabbiliti billi tinżera’ taħlita ta’ speċijiet ta’ għelejjel jew billi jinżergħu addizzjonalment ħaxix jew għelejjel leguminużi fl-għalla ewlenija. 
            
            
               L-Istati Membri għandhom jistabbilixxu l-lista tat-taħlitiet ta’ speċijiet ta’ għelejjel li għandhom jintużaw u jistabbilixxu l-perjodu fuq livell nazzjonali, reġjonali, subreġjonali jew tar-razzett li matulu jridu jkunu fis-seħħ l-erjas b’għelejjel intermedji jew b’kopertura veġetali meta jiġu stabbiliti biż-żrigħ ta’ taħlita ta’ speċijiet tal-għelejjel. Dan il-perjodu ma għandux ikun inqas minn tmien ġimgħat. L-Istati Membri jistgħu jistabbilixxu kundizzjonijiet addizzjonali, b’mod partikolari fir-rigward tal-metodi tal-produzzjoni.
            
            
               L-erjas b’għelejjel intermedji jew b’kopertura veġetali ma għandhomx jinkludu l-erjas b’għelejjel tax-xitwa li jinżergħu fil-ħarifa normalment għall-ħsad jew għar-ragħa. Dawn ma għandhomx jinkludu wkoll l-erjas koperti minn prattiki ekwivalenti msemmija fil-punti I.3 u 4 tal-Anness IX tar-Regolament (UE) Nru 1307/2013.”
            
            
               “10. Fl-erjas b’għelejjel li jassimilaw in-nitroġenu, il-bdiewa għandhom ikabbru dawk l-għelejjel li jassimilaw in-nitroġenu inklużi f’lista stabbilita mill-Istat Membru. Dik il-lista għandha tinkludi l-għelejjel li jassimilaw in-nitroġenu li l-Istat Membru jidhirlu li jkunu jikkontribwixxu għall-għan ta’ titjib tal-bijodiversità, u tista’ tinkludi taħlitiet ta’ għelejjel li jassimilaw in-nitroġenu ma’ għelejjel oħra diment li l-ispeċijiet tal-għelejjel li jassimilaw in-nitroġenu jkunu predominanti. Dawk l-għelejjel għandhom ikunu preżenti fl-istaġun tat-tkabbir. L-Istati Membri jistgħu jistabbilixxu kundizzjonijiet addizzjonali l-aktar fir-rigward tal-metodu tal-roduzzjoni, b’mod partikolari bil-ħsieb li titqies il-ħtieġa li jiġu ssodisfati l-għanijiet tad-Direttiva 91/676/KEE u tad-Direttiva 2000/60/KE, minħabba l-potenzjal li għandhom l-għelejjel li jassimilaw in-nitroġenu biex iżidu r-riskju ta’ lissija fil-ħarifa. 
            
            
               L-erjas b’għelejjel li jassimilaw in-nitroġenu ma għandhomx jinkludu l-erjas koperti minn prattiki ekwivalenti msemmija fil-punti I.3 u 4 tal-Anness IX tar-Regolament (UE) Nru 1307/2013.” 
            
            
               (e)jiddaħħlu dawn il-paragrafi 10a, 10b u 10c li ġejjin:
            
            
               “10a. Għall-finijiet tal-paragrafi 2, 5 u 7, l-“ebda produzzjoni agrikola” tfisser l-ebda attività agrikola kif definita fl-Artikolu 4(1)(c)(i) tar-Regolament (UE) Nru 1307/2013, mingħajr preġudizzju għar-rekwiżiti definiti skont il-KAAT 4 kif imsemmi fl-Anness II tar-Regolament (UE) Nru 1306/2013. Għandhom ikunu permessi azzjonijiet immirati biex jistabbilixxu kopertura tal-ħamrija ħadra għal finijiet ta’ bijodiversità, inkluż iż-żrigħ ta’ taħlitiet ta’ żerriegħa tal-fjuri selvaġġi. 
            
            
               Madankollu, permezz ta’ deroga mir-rekwiżit tal-ebda produzzjoni, għall-finijiet tal-paragrafi 5 u 7, l-Istati Membri jistgħu jippermettu il-ħsad jew ir-ragħa fuq biċċiet art ta’ lqugħ u ġmiem tal-għelieqi kif ukoll fuq ħbula ta’ ettari eliġibbli tul it-trufijiet ta’ foresti mingħajr il-produzzjoni, diment li l-ħabel ikun jista’ jibqa’ jingħaraf mill-art agrikola ta’ maġenbu. 
            
            
               10b.   L-użu ta’ prodotti għall-protezzjoni tal-pjanti għandu jkun projbit fl-erjas kollha msemmija fil-paragrafi 2, 9 u 10 kif ukoll fl-erjas bi produzzjoni agrikola li jissemmew fil-paragrafu 7.  
            
            
               10c. Fl-erjas imsemmija fil-paragrafu 9 stabbiliti minn ħaxix jew għelejjel leguminużi miżrugħa addizzjonalment fl-għalla ewlenija, din il-projbizzjoni għandha tapplika mill-mument tal-ħsad tal-għalla ewlenija saż-żrigħ tal-għalla ewlenija li jkun imiss.” 
            
            
               (5)Fl-Artikolu 49(3) jiżdied is-subparagrafu li ġej:
            
         
         
            
               “Bidwi żagħżugħ li jeżerċita kontroll effettiv u fit-tul fuq il-persuna ġuridika skont it-tifsira tal-punt (b) tal-ewwel subparagrafu tal-paragrafu 1 ta’ dan l-Artikolu, għall-finijiet tal-Artikolu 50(2)(b) tar-Regolament (UE) Nru 1307/2013, ma għandux ikollu aktar minn 40 sena fis-sena tal-ewwel preżentazzjoni tal-applikazzjoni fl-Iskema tal-Pagament Bażiku jew fl-Iskema tal-Pagament Uniku Skont l-Erja minn dik il-persuna ġuridika b’bidwi żagħżugħ li jkollu l-kontroll.” 
            
            
               (6)Fl-Artikolu 53(2), it-tieni subparagrafu jinbidel b’dan li ġej:
            
            
               “Il-pagament annwali għandu jkun espress bħala l-ammont ta’ appoġġ għal kull unità. Dan jista’ jkun wieħed mill-ammonti li ġejjin jew, meta l-erja jew l-għadd ta’ annimali eliġibbli għall-appoġġ ma jkunx jaqbeż l-erja jew l-għadd ta’ annimali stabbiliti kif imsemmi fl-ewwel subparagrafu ta’ dan il-paragrafu, ammont bejniethom:
            
            
               (a)il-proporzjon bejn l-ammont stabbilit għall-finanzjament tal-miżura kif notifikat skont il-punt (3)(i) tal-Anness I ta’ dan ir-Regolament u l-erja jew l-għadd ta’ annimali eliġibbli għall-appoġġ fis-sena inkwistjoni; 
            
            
               (b)il-proporzjon bejn l-ammont stabbilit għall-finanzjament tal-miżura kif notifikat skont il-punt (3)(i) tal-Anness I ta’ dan ir-Regolament u l-erja jew l-għadd ta’ annimali stabbilit kif imsemmi fl-ewwel subparagrafu ta’ dan il-paragrafu.”
            
            
               (7)Fl-Artikolu 64 jitħassar il-paragrafu 5.
            
            
               (8)L-Artikolu 65(1) jiġi emendat kif ġej:
            
            
               (a)il-punt (c) jiġi emendat kif ġej:
            
            
               (i)il-punt (ii) jinbidel b’dan li ġej:
            
            
               “(ii) l-għadd totali ta’ bdiewa eżentati minn prattika waħda jew aktar ta’ prattiki tal-ekoloġizzazzjoni u l-għadd ta’ ettari ddikjarati minn dawn il-bdiewa, l-għadd ta’ bdiewa eżentati mill-prattiki kollha għax ikunu konformi mar-rekwiżiti tar-Regolament (KE) Nru 834/2007, l-għadd ta’ bdiewa li jipparteċipaw fl-Iskema għall-Bdiewa Żgħar, l-għadd ta’ bdiewa eżentati mill-obbligu ta’ diversifikazzjoni tal-għelejjel, u l-għadd ta’ bdiewa eżentati mill-obbligu tal-erja b’fokus ekoloġiku, u l-għadd rispettiv ta’ ettari ddikjarati minn dawn il-bdiewa;” 
            
            
               (ii)il-punt (vi) jinbidel b’dan li ġej:
            
            
               “(vi) l-għadd totali ta’ bdiewa li jiddikjaraw bwar permanenti ambjentalment sensittivi, l-għadd totali ta’ ettari koperti minn bwar permanenti ambjentalment sensittivi ddikjarati minn dawn il-bdiewa, l-għadd totali ta’ ettari ta’ bwar permanenti ambjentalment sensittivi magħżulin u l-għadd totali ta’ ettari ta’ bur permanenti f’erjas koperti mid-Direttiva 92/43/KEE jew id-Direttiva 2009/147/KE;” 
            
            
               (b)jiżdied dan il-punt (e) li ġej:
            
            
               “(e) sal-1 ta’ Awwissu ta’ kull sena, il-perjodu li għandu jitqies għall-kalkolu tal-ishma tal-għelejjel differenti skont l-Artikolu 40(1) ta’ dan ir-Regolament, kif ukoll il-livell ġeografiku li ġie stabbilit fih dak il-perjodu.”
            
            
               (9)Fl-Artikolu 67 jitħassar il-paragrafu 2.
            
            
               (10)Jiżdied l-Anness III, li t-test tiegħu hu stabbilit fl-Anness I ta’ dan ir-Regolament.
            
            
               Artikolu 2
            
            
               Emenda tar-Regolament (UE) Nru 1307/2013
            
            
               L-Anness X tar-Regolament (UE) Nru 1307/2013 jinbidel bit-test stabbilit fl-Anness II ta’ dan ir-Regolament.
            
            
               Artikolu 3
            
         
         
            
               Il-miżuri tranżitorji
            
            
               1.
                     Permezz ta’ deroga mit-tieni paragrafu tal-Artikolu 4, l-Istati Membri jistgħu jiddeċiedu li japplikaw l-emendi kollha jew uħud minnhom li saru bil-punti (3), (4) u (8) tal-Artikolu 1 u, bħala konsegwenza, l-emenda li saret bl-Artikolu 2 fir-rigward ta’ karatteristiċi standard ta’ erjas b’fokus ekoloġiku, fir-rigward tal-applikazzjonijiet għall-għajnuna relatati mas-sena kalendarja tal-2017. 
            
            
               2.
                     L-Istati Membri għandhom jinnotifikaw lill-Kummissjoni u għandhom jinformaw lill-bdiewa bid-deċiżjoni msemmija fil-paragrafu 1 u bil-bidliet konsegwenzjali għan-notifiki magħmula skont l-Artikolu 65(1) sa (4) tar-Regolament ta’ Delega (UE) Nru 639/2014 sa mhux aktar tard minn xahar wara d-dħul fis-seħħ ta’ dan ir-Regolament.
            
            
               Artikolu 4
            
            
               Id-dħul fis-seħħ u l-applikazzjoni
            
            
               Dan ir-Regolament għandu jidħol fis-seħħ fit-tielet jum wara l-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               Il-punti (3), (4), u (8) tal-Artikolu 1 u l-Artikolu 2 għandhom japplikaw għall-applikazzjonijiet għall-għajnuna relatati mas-snin kalendarji li jibdew mill-1 ta’ Jannar 2018. 
            
            
               Il-punti (5) u (6) tal-Artikolu 1 għandhom japplikaw fir-rigward ta’ applikazzjonijiet għall-għajnuna relatati mas-snin kalendarji wara s-sena kalendarja 2014.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmula fi Brussell, 15.2.2017
            
            
               
                     Għall-Kummissjoni
               
               
                     Il-President
                     Jean-Claude JUNCKER
               
            
         
         
            
                  
                     (1)
                  Id-Dikjarazzjoni tal-Kummissjoni tat-2 ta’ April 2014;  
                  
                     http://ec.europa.eu/agriculture/newsroom/161_mt.htm
                  
               
               
                  
                     (2)
                  SWD(2016) 218 final
               
               
                  
                     (3)
                  Is-sit web “Il-Vuċi Tiegħek fl-Ewropa”: 
                  http://ec.europa.eu/yourvoice/index_en.htm
               
               
                  
                     (4)
                  Rispons dwar IR-REGOLAMENT DELEGAT TAL-KUMMISSJONI (UE) .../... li jemenda r-Regolament ta’ Delega (UE) Nru 640/2014 li jissupplimenta r-Regolament (UE) Nru 1306/2013 tal-Parlament Ewropew u tal-Kunsill fir-rigward tas-sistema integrata ta’ amministrazzjoni u kontroll u l-kundizzjonijiet għar-rifjut jew l-irtirar ta’ pagamenti u penali amministrattivi applikabbli għall-pagamenti diretti, l-appoġġ għall-iżvilupp rurali u l-kundizzjonalità (mit-12 ta’ Jannar 2017)
               
               
                  
                     (5)
                  L-Artikolu 9 tar-Regolament ta’ Implimentazzjoni tal-Kummissjoni (UE) Nru 809/2014 tas-17 ta’ Lulju 2014 li jistabbilixxi r-regoli għall-applikazzjoni tar-Regolament (UE) Nru 1306/2013 tal-Parlament Ewropew u tal-Kunsill fir-rigward tas-sistema integrata ta’ amministrazzjoni u kontroll, tal-miżuri tal-iżvilupp rurali u tal-kundizzjonalità (ĠU L 227, 31.7.2014, p. 69). 
               
               
                  
                     (6)
                  L-Artikolu 10 tar-Regolament ta’ Implimentazzjoni tal-Kummissjoni (UE) Nru 908/2014 tas-6 ta’ Awwissu 2014 li jistabbilixxi r-regoli għall-applikazzjoni tar-Regolament (UE) Nru 1306/2013 tal-Parlament Ewropew u tal-Kunsill fir-rigward tal-aġenziji tal-pagamenti u korpi oħra, il-ġestjoni finanzjarja, l-approvazzjoni ta’ kontijiet, ir-regoli dwar kontrolli, garanziji u trasparenza (ĠU L 255, 28.8.2014, p. 59). 
               
               
                  
                     (7)
                  ĠU L 347, 20.12.2013, p. 608.
               
               
                  
                     (8)
                  Ir-Regolament ta’ Delega tal-Kummissjoni (UE) Nru 639/2014 tal-11 ta’ Marzu 2014, li jissupplimenta r-Regolament (UE) Nru 1307/2013 tal-Parlament Ewropew u tal-Kunsill li jistabbilixxi regoli għal pagamenti diretti lil bdiewa skont skemi ta’ appoġġ fi ħdan il-qafas tal-politika agrikola komuni u li jemenda l-Anness X ta’ dak ir-Regolament (ĠU L 181, 20.6.2014, p. 1).
               
               
                  
                     (9)
                  Id-Direttiva tal-Kunsill 2002/57/KE tat-13 ta’ Ġunju 2002 fuq il-marketing taż-żerriegħa ta’ pjanti taż-żejt u tal-fibra (ĠU L 193, 20.7.2002, p. 74).
               
               
                  
                     (10)
                  Ir-Regolament ta’ Implimentazzjoni tal-Kummissjoni (UE) Nru 809/2014 tas-17 ta’ Lulju 2014 li jistabbilixxi r-regoli għall-applikazzjoni tar-Regolament (UE) Nru 1306/2013 tal-Parlament Ewropew u tal-Kunsill fir-rigward tas-sistema integrata ta’ amministrazzjoni u kontroll, tal-miżuri tal-iżvilupp rurali u tal-kundizzjonalità (ĠU L 227, 31.7.2014, p. 69).
               
               
                  
                     (11)
                  COM(2015) 478 final, Rapport tal-Kummissjoni lill-Parlament Ewropew u lill-Kunsill – Ir-Rieżami ta’ Nofs il-Mandat dwar l-Istrateġija tal-UE għall-Bijodiversità sal-2020
               
               
                  
                     (12)
                  Id-Direttiva tal-Kunsill 91/676/KEE tat-12 ta’ Diċembru 1991 dwar il-protezzjoni tal-ilma kontra t-tniġġis ikkawżat min-nitrati minn sorsi agrikoli (ĠU L 375, 31.12.1991, p. 1).
               
               
                  
                     (13)
                  Id-Direttiva 2000/60/KE tal-Parlament Ewropew u tal-Kunsill tat-23 ta’ Ottubru 2000 li tistabbilixxi qafas għal azzjoni Komunitarja fil-qasam tal-politika tal-ilma (ĠU L 327, 22.12.2000, p. 1).
               
               
                  
                     (14)
                  Ir-Regolament ta’ Implimentazzjoni tal-Kummissjoni (UE) Nru 908/2014 tas-6 ta’ Awwissu 2014 li jistabbilixxi r-regoli għall-applikazzjoni tar-Regolament (UE) Nru 1306/2013 tal-Parlament Ewropew u tal-Kunsill fir-rigward tal-aġenziji tal-pagamenti u korpi oħra, il-ġestjoni finanzjarja, l-approvazzjoni ta’ kontijiet, ir-regoli dwar kontrolli, garanziji u trasparenza (ĠU L 255, 28.8.2014, p. 59).
               
            
      
    ---documentbreak--- 
      
         
         
            
               ANNESS I
            
            
                “Anness III
            
            
               Metodu tal-Unjoni biex jiġi stabbilit b’mod kwantitattiv il-kontenut ta’ Δ9-tetraidrokannabinol fil-varjetajiet tal-qanneb
            
            
               1.Il-kamp ta’ applikazzjoni
            
            
               Il-metodu stabbilit f’dan l-Anness ifittex li jistabbilixxi l-kontenut ta’ Δ9-tetraidrokannabinol (minn hawn ’il quddiem imsejjaħ “THC”) ta’ varjetajiet tal-qanneb (Cannabis sativa L.). Skont kif xieraq, il-metodu jinvolvi l-applikazzjoni tal-proċedura A jew B kif deskritt f’dan l-Anness.
            
            
               Dan il-metodu hu bbażat fuq l-istabbilizzazzjoni kwantitattiva tat-THC permezz tal-kromatografija b’fażi gassuża (GC) wara l-estrazzjoni b’solvent xieraq.
            
            
               1.1.Il-proċedura A
            
            
               Il-proċedura A għandha tintuża għall-verifiki tal-produzzjoni tal-qanneb kif imsemmi fl-Artikolu 32(6) tar-Regolament (UE) Nru 1307/2013 u fl-Artikolu 30(g) tar-Regolament ta’ Implimentazzjoni tal-Kummissjoni (UE) Nru 809/2014*.
            
            
               1.2. 
                     Il-proċedura B
            
            
               Il-proċedura B għandha tintuża fil-każijiet imsemmija fl-Artikolu 36(6) tar-Regolament ta’ Implimentazzjoni tal-Kummissjoni (UE) Nru 809/2014.
            
            
               2.It-teħid tal-kampjuni
            
            
               2.1.Il-kampjuni
            
            
               Il-kampjuni għandhom jittieħdu matul il-ġurnata u b’mod sistematiku biex ikun żgurat li l-kampjun ikun jirrappreżenta l-uċuħ tal-għalqa iżda ma jkunx jinkludi l-uċuħ tat-truf.
            
            
               2.1.1.Għall-proċedura A: minn wiċċ tar-raba’ mhux maħsud ta’ varjetà partikolari tal-qanneb, għandha tittieħed biċċa twila 30 cm li jkun fiha tal-inqas inflorexxenza femminili waħda għal kull pjanta magħżula. Il-kampjuni għandhom jittieħdu matul perjodu li jibda wara 20 jum wara li tibda l-fjoritura sa għaxart (10) ijiem wara li din tintemm. 
            
            
               L-Istati Membri jistgħu jawtorizzaw li l-kampjuni jittieħdu matul il-perjodu minn meta tibda l-fjoritura sa 20 jum wara diment li, għal kull varjetà mkabbra, jittieħdu kampjuni rappreżentattivi oħra skont l-ewwel subparagrafu matul il-perjodu minn 20 jum wara li tibda l-fjoritura sa għaxart (10) ijiem wara li din tintemm.
            
            
               Għall-qanneb imkabbar bħala għalla intermedja, jekk ma jkunx hemm inflorexxenza femminili, għandhom jittieħdu t-30 cm ta’ fuq nett taz-zokk. F’dak il-każ, il-kampjuni għandhom jittieħdu eżattament qabel tmiem il-perjodu tal-veġetazzjoni, meta l-weraq jibdew jisfaru kemm kemm, iżda mhux aktar tard minn meta jibda l-perjodu previst tal-ġlata. 
            
            
               2.1.2.Għall-proċedura B: minn wiċċ tar-raba’ mhux maħsud ta’ varjetà partikolari tal-qanneb, għandu jittieħed it-terz ta’ fuq ta’ kull pjanta magħżula. Il-kampjuni għandhom jittieħdu matul l-għaxart (10) ijiem wara li tintemm il-fjoritura, jew għall-qanneb imkabbar bħala għalla intermedja, jekk ma jkunx hemm inflorexxenza femminili, eżattament qabel tmiem il-perjodu tal-veġetazzjoni, meta l-weraq jibdew jisfaru kemm kemm, iżda mhux aktar tard minn meta jibda l-perjodu previst tal-ġlata. Fil-każ ta’ varjetajiet li għandhom organi maskili u femminili fuq pjanti separati, għandhom jittieħdu biss il-pjanti femminili.
            
            
               2.2.Id-daqs tal-kampjun
            
            
               Għall-proċedura A: il-kampjun għandu jkun fih partijiet ta’ 50 pjanta għal kull għalqa.
            
         
         
            
               Għall-proċedura B: il-kampjun għandu jkun fih partijiet ta’ 200 pjanta għal kull għalqa.
            
            
               Kull kampjun għandu jitqiegħed f’basket tad-drapp jew tal-karti mingħajr ma jitgħaffeġ u għandu jintbagħat fil-laboratorju għall-analiżi.
            
            
               L-Istat Membru jista’ jipprevedi li jittieħed kampjun ieħor għal kontroanaliżi, jekk ikun meħtieġ, u dan għandu jżommu l-produttur jew il-korp responsabbli għall-analiżi.
            
            
               2.3.It-tnixxif u l-ħżin tal-kampjun
            
            
               Il-kampjuni għandhom jibdew jitnixxfu minnufih u, f’kull każ, fi żmien 48 siegħa permezz ta’ xi metodu b’temperatura ta’ inqas minn 70 °C.
            
            
               Il-kampjuni għandhom jitnixxfu sakemm jintlaħaq piż kostanti u sakemm jintlaħaq kontenut ta’ ndewwa ta’ bejn 8 % u 13 %.
            
            
               Wara li jitnixxfu, il-kampjuni għandhom jinħażnu mingħajr ma jitgħaffġu f’post mudlam b’temperatura ta’ inqas minn 25 °C.
            
            
               3.L-istabbilizzazzjoni tal-kontenut tat-THC
            
            
               3.1.It-tħejjija tal-kampjun għat-test
            
            
               Iz-zkuk u ż-żerriegħa li huma akbar minn 2 mm għandhom jitneħħew mill-kampjuni mnixxfa.
            
            
               Il-kampjuni mnixxfa għandhom jintaħnu biex jinkiseb trab parzjalment fin (li jgħaddi minn passatur b’toqob ta’ millimetru (1 mm)).
            
            
               It-trab jista’ jinħażen għal għaxar (10) ġimgħat f’post mudlam u niexef b’temperatura ta’ inqas minn 25 °C.
            
            
               3.2.Reaġenti u taħlita likwida għall-estrazzjoni.
            
            
               Reaġenti
            
            
               –Δ9-tetraidrokannabinol, pur għall-għanijiet tal-kromatografija,
            
            
               –Skwalan, pur għall-għanijiet tal-kromatografija, bħala standard intern.
            
            
               Taħlita likwida għall-estrazzjoni:
            
            
               –35 mg ta’ skwalan għal kull 100 ml ta’ eżan.
            
            
               3.3.Estrazzjoni tat-THC
            
            
               100 mg tal-kampjun tat-test f’forma ta’ trab għandhom jintiżnu, jitqiegħdu f’tubu taċ-ċentrifugazzjoni u magħhom jiżdiedu 5 ml mit-taħlita likwida għall-estrazzjoni li jkun fiha l-istandard intern.
            
         
         
            
               Il-kampjun għandu jitqiegħed f’banju ultrasoniku u jitħalla għal 20 minuta. Dan għandu jingħadda minn proċess taċ-ċentrifugazzjoni għal ħames minuti bi 3 000 r.p.m u mbagħad għandha titneħħa t-taħlita likwida tat-THC supernatanti. It-taħlita likwida għandha tiġi injettata fil-kromatografu u għandha ssir analiżi kwantitattiva.
            
            
               3.4.Il-kromatografija b’fażi gassuża
            
            
               (a)L-apparat
            
            
               –kromatografu tal-gass b’individwatur tal-jonizzazzjoni bi fjamma u injettatur maqsum/mhux maqsum,
            
            
               –kolonna li tippermetti separazzjoni tajba tal-kannabinojdi, pereżempju kolonna kapillari tal-ħġieġ li tkun twila 25 m u li jkollha dijametru ta’ 0,22 mm, imxappa b’5 % ta’ fażi ta’ fenil-metil-silossan mhux polari.
            
            
               (b)Il-firxiet tal-kalibrazzjoni
            
            
               Tal-inqas tliet punti għall-proċedura A u ħames punti għall-proċedura B, inkluż il-punti 0,04 u 0,50 mg/ml ta’ THC f’taħlita likwida għall-estrazzjoni.
            
            
               (c)Il-kundizzjonijiet tat-test
            
            
               Il-kundizzjonijiet li ġejjin qed jingħataw bħala eżempju għall-kolonna msemmija fil-punt (a):
            
            
               –temperatura tal-forn: 260 °C;
            
            
               –temperatura tal-injettatur: 300 °C;
            
            
               –temperatura tal-individwatur: 300 °C.
            
            
               (d)Il-volum injettat: 1 μl.
            
            
               4.Ir-riżultati
            
            
               Is-sejbiet għandhom jingħataw bħala ċifra b’żewġ ċifri wara l-punt deċimali, mogħtija fi grammi ta’ THC għal kull 100 gramma tal-kampjun analitiku mnixxef sakemm jintlaħaq piż kostanti. Għandha tiġi applikata tolleranza ta’ 0,03 g għal kull 100 g.
            
            
               –Għall-proċedura A: riżultat stabbilit wieħed għal kull kampjun tat-test.
            
            
               Iżda meta r-riżultat miksub jaqbeż il-limitu stabbilit fl-Artikolu 32(6) tar-Regolament (UE) Nru 1307/2013, għandu jiġi stabbilit riżultat ieħor għal kull kampjun tal-analiżi u r-riżultat għandu jkun il-valur medju taż-żewġ riżultati stabbiliti.
            
            
               –Għall-proċedura B: ir-riżultat għandu jikkorrispondi għall-valur medju ta’ żewġ riżultati stabbiliti għal kull kampjun tat-test.
            
            
               
            
            
               * Ir-Regolament ta’ Implimentazzjoni tal-Kummissjoni (UE) Nru 809/2014 tas-17 ta’ Lulju 2014 li jistabbilixxi r-regoli għall-applikazzjoni tar-Regolament (UE) Nru 1306/2013 tal-Parlament Ewropew u tal-Kunsill fir-rigward tas-sistema integrata ta’ amministrazzjoni u kontroll, tal-miżuri tal-iżvilupp rurali u tal-kundizzjonalità (ĠU L 227, 31.7.2014, p. 69).”
            
         
         
            
            
            
               
            
               ANNESS II
            
            
                “Anness X
            
            
               Il-fatturi tal-konverżjoni u tal-ponderazzjoni msemmija fl-Artikolu 46(3)
            
            
                     
                        Il-karatteristiċi
                     
                  
                  
                     
                        Il-fattur tal-konverżjoni
                     
                     
                        (m/siġra għal m2)
                     
                  
                  
                     
                        Il-fattur tal-ponderazzjoni
                     
                  
                  
                     
                        Żona b’fokus ekoloġiku
                     
                     
                        (jekk jiġu applikati ż-żewġ fatturi)
                     
                  
               
                     
                        Art mistrieħa (għal kull 1 m2)
                     
                  
                  
                     
                        Mhux applikabbli (n.a.)
                     
                  
                  
                     
                        1
                     
                  
                  
                     
                        1 m2
                     
                  
               
                     
                        Raba’ mtarraġ (għal kull 1 m)
                     
                  
                  
                     
                        2
                     
                  
                  
                     
                        1
                     
                  
                  
                     
                        2 m2
                     
                  
               
                     
                        Il-karatteristiċi tal-pajsaġġ:
                     
                  
                  
                     
                  
                  
                     
                  
                  
                     
                  
               
                     
                         
                     
                  
                  
                     
                        Sisien tal-ħaxix/meded ta’ art imsaġġra/siġar f’linja dritta (għal kull 1 m)
                     
                  
                  
                     
                        5
                     
                  
                  
                     
                        2
                     
                  
                  
                     
                        10 m2
                     
                  
               
                     
                         
                     
                  
                  
                     
                        Siġar iżolati (għal kull siġra)
                     
                  
                  
                     
                        20
                     
                  
                  
                     
                        1,5
                     
                  
                  
                     
                        30 m2
                     
                  
               
                     
                         
                     
                  
                  
                     
                        Irqajja’ tas-siġar (għal kull 1 m2)
                     
                  
                  
                     
                        n.a.
                     
                  
                  
                     
                        1,5
                     
                  
                  
                     
                        1,5 m2
                     
                  
               
                     
                         
                     
                  
                  
                     
                        Għadajjar (għal kull 1 m2)
                     
                  
                  
                     
                        n.a.
                     
                  
                  
                     
                        1,5
                     
                  
                  
                     
                        1,5 m2
                     
                  
               
                     
                         
                     
                  
                  
                     
                        Fossijiet (għal kull 1 m)
                     
                  
                  
                     
                        5
                     
                  
                  
                     
                        2
                     
                  
                  
                     
                        10 m2
                     
                  
               
                     
                         
                     
                  
                  
                     
                        Ħitan tal-ġebel tradizzjonali (għal kull 1 m)
                     
                  
                  
                     
                        1
                     
                  
                  
                     
                        1
                     
                  
                  
                     
                        1 m2
                     
                  
               
                     
                         
                     
                  
                  
                     
                        Karatteristiċi oħrajn mhux imsemmija hawn fuq iżda protetti skont il-KAAT7, l-SMR 2 jew l-SMR 3 (għal kull 1 m2)
                     
                  
                  
                     
                        n.a.
                     
                  
                  
                     
                        1
                     
                  
                  
                     
                        1 m2
                     
                  
               
                     
                        Biċċiet art ta’ lqugħ u ġmiem madwar l-għelieqi (għal kull 1 m)
                     
                  
                  
                     
                        6
                     
                  
                  
                     
                        1,5
                     
                  
                  
                     
                        9 m2
                     
                  
               
                     
                        Ettari agroforestali (għal kull 1 m2)
                     
                  
                  
                     
                        n.a.
                     
                  
                  
                     
                        1
                     
                  
                  
                     
                        1 m2
                     
                  
               
                     
                        Meded ta’ ettari eliġibbli fi truf il-foresti (għal kull 1 m)
                     
                  
                  
                     
                  
                  
                     
                  
                  
                     
                  
               
                     
                  
                  
                     
                        Bla produzzjoni
                     
                     
                        Bi produzzjoni
                     
                  
                  
                     
                        6
                     
                     
                        6
                     
                  
                  
                     
                        1,5
                     
                     
                        0,3
                     
                  
                  
                     
                        9 m2
                     
                     
                        1,8 m2
                     
                  
               
                     
                        Żoni bi msaġar b’newba qasira (għal kull 1 m2)
                     
                  
                  
                     
                        n.a.
                     
                  
                  
                     
                        0,3
                     
                  
                  
                     
                        0,3 m2
                     
                  
               
                     
                        Żoni msaġġra kif imsemmi fl-Artikolu 32(2)(b)(ii) (għal kull 1 m2)
                     
                  
                  
                     
                        n.a.
                     
                  
                  
                     
                        1
                     
                  
                  
                     
                        1 m2
                     
                  
               
                     
                        Żoni b’għelejjel intermedji jew b’kopertura veġetali (għal kull 1 m2)
                     
                  
                  
                     
                        n.a.
                     
                  
                  
                     
                        0,3
                     
                  
                  
                     
                        0,3 m2
                     
                  
               
                     
                        Żoni b’għelejjel li jassimilaw in-nitroġenu (għal kull 1 m2)
                     
                  
                  
                     
                        n.a.
                     
                  
                  
                     
                        0,7
                     
                  
                  
                     
                        0,7 m2
                     
                  
               
                
            
            
               
            
               Il-fatturi tal-konverżjoni u tal-ponderazzjoni msemmija fl-Artikolu 46(3) li jridu jiġu applikati għall-karatteristiċi inklużi fil-prattiki ekwivalenti kif elenkat fit-Taqsima III tal-Anness IX
            
            
                     
                        Żona b’fokus ekoloġiku ekwivalenti
                     
                  
                  
                     
                        Żona b’fokus ekoloġiku ta’ standard simili
                     
                  
                  
                     
                        Fattur tal-konverżjoni
                     
                  
                  
                     
                        Fattur tal-ponderazzjoni
                     
                  
                  
                     
                        Żona b’fokus ekoloġiku (jekk jiġu applikati ż-żewġ fatturi)
                     
                  
               
                     
                        (1) Is-serħan ekoloġiku tal-art (għal kull 1 m2)
                     
                  
                  
                     
                        Art mistrieħa
                     
                  
                  
                     
                        n.a.
                     
                  
                  
                     
                        1
                     
                  
                  
                     
                        1 m2
                     
                  
               
                     
                        (2) Il-ħolqien ta’ “żoni ta’ lqugħ” (għal kull 1 m)
                     
                  
                  
                     
                        Biċċiet art ta’ lqugħ u ġmiem madwar l-għelieqi
                     
                  
                  
                     
                        6
                     
                  
                  
                     
                        1,5
                     
                  
                  
                     
                        9 m2
                     
                  
               
                     
                        (3) L-immaniġġjar tal-biċċiet art ta’ lqugħ mhux maħdumin u tal-ġmiem madwar l-għelieqi (għal kull 1 m)
                     
                  
                  
                     
                        Biċċiet art ta’ lqugħ u ġmiem madwar l-għelieqi
                     
                  
                  
                     
                        6
                     
                  
                  
                     
                        1,5
                     
                  
                  
                     
                        9 m2
                     
                  
               
                     
                        (4) Il-borduri, il-ħbula fl-għelieqi u l-irqajja’ tal-art:
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Borduri, ħbula fl-għelieqi (għal kull 1 m)
                     
                  
                  
                     
                        Biċċiet art ta’ lqugħ u ġmiem madwar l-għelieqi
                     
                  
                  
                     
                        6
                     
                  
                  
                     
                        1,5
                     
                  
                  
                     
                        9 m2
                     
                  
               
                     
                        Irqajja’ tal-art (għal kull 1 m2)
                     
                  
                  
                     
                        Irqajja’ tas-siġar
                     
                  
                  
                     
                        n.a.
                     
                  
                  
                     
                        1,5
                     
                  
                  
                     
                        1,5 m2
                     
                  
               
                     
                        (5) L-immaniġġjar tal-karatteristiċi tal-pajsaġġ:
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Siġar iżolati (għal kull siġra)
                     
                  
                  
                     
                        Siġar iżolati
                     
                  
                  
                     
                        20
                     
                  
                  
                     
                        1,5
                     
                  
                  
                     
                        30 m2
                     
                  
               
                     
                        Siġar f’linja dritta (għal kull 1 m)
                     
                  
                  
                     
                        Sisien tal-ħaxix/meded ta’ art imsaġġra/siġar f’linja dritta
                     
                  
                  
                     
                        5
                     
                  
                  
                     
                        2
                     
                  
                  
                     
                        10 m2
                     
                  
               
                     
                        Grupp ta’ siġar/irqajja’ tas-siġar (għal kull 1 m2)
                     
                  
                  
                     
                        Irqajja’ tas-siġar
                     
                  
                  
                     
                        n.a.
                     
                  
                  
                     
                        1,5
                     
                  
                  
                     
                        1,5 m2
                     
                  
               
                     
                        Ringieli ta’ sġajriet (għal kull 1 m)
                     
                  
                  
                     
                        Sisien tal-ħaxix/strixxi tal-injam/linji msaġġra
                     
                  
                  
                     
                        5
                     
                  
                  
                     
                        2
                     
                  
                  
                     
                        10 m2
                     
                  
               
                     
                        Veġetazzjoni ta’ bosk f’xatt ta’ xmara (għal kull 1 m)
                     
                  
                  
                     
                        Sisien tal-ħaxix/strixxi tal-injam/linji msaġġra
                     
                  
                  
                     
                        5
                     
                  
                  
                     
                        2
                     
                  
                  
                     
                        10 m2
                     
                  
               
                     
                        Raba’ mtarraġ (għal kull 1 m)
                     
                  
                  
                     
                        Raba’ mtarraġ
                     
                  
                  
                     
                        2
                     
                  
                  
                     
                        1
                     
                  
                  
                     
                        2 m2
                     
                  
               
                     
                        Ħitan tal-ġebel (għal kull 1 m)
                     
                  
                  
                     
                        Ħitan tal-ġebel tradizzjonali
                     
                  
                  
                     
                        1
                     
                  
                  
                     
                        1
                     
                  
                  
                     
                        1 m2
                     
                  
               
                     
                        Fossijiet (għal kull 1 m)
                     
                  
                  
                     
                        Fossijiet
                     
                  
                  
                     
                        5
                     
                  
                  
                     
                        2
                     
                  
                  
                     
                        10 m2
                     
                  
               
                     
                        Għadajjar (għal kull 1 m2)
                     
                  
                  
                     
                        Għadajjar
                     
                  
                  
                     
                        n.a.
                     
                  
                  
                     
                        1,5
                     
                  
                  
                     
                        1,5 m2
                     
                  
               
                     
                        (6) Iż-żamma ta’ bwar b’ħamrija bil-pit jew b’ħamrija mxarrba li tinħarat (mingħajr ma jintużaw fertilizzanti jew prodotti għall-protezzjoni tal-pjanti) (għal kull 1 m2)
                     
                  
                  
                     
                        Art li titħalla tistrieħ
                     
                  
                  
                     
                        n.a.
                     
                  
                  
                     
                        1
                     
                  
                  
                     
                        1 m2
                     
                  
               
                     
                        (7) Il-produzzjoni fuq art li tinħarat mingħajr ma jintużaw fertilizzanti u/jew prodotti għall-protezzjoni tal-pjanti, u li mhix raba’ saqwi, u li fuqha ma jinżerax l-istess wiċċ tar-raba’ sentejn wara xulxin (għal kull 1 m2)
                     
                  
                  
                     
                        Żoni bi msaġar b’newba qasira; Meded fi truf il-foresti bi produzzjoni; Żoni b’għelejjel li jassimilaw in-nitroġenu 
                     
                  
                  
                     
                        n.a.
                     
                  
                  
                     
                        0,3
                     
                     
                        0,7 għall-għelejjel li jassimilaw in-nitroġenu
                     
                  
                  
                     
                        0,3 m2
                     
                     
                        0,7 m2
                     
                  
               
                     
                        8) Il-konverżjoni ta’ art li tinħarat fi bwar permanenti (għal kull 1 m2)
                     
                  
                  
                     
                        Art li titħalla tistrieħ
                     
                  
                  
                     
                        n.a.
                     
                  
                  
                     
                        1
                     
                  
                  
                     
                        1 m2
                     
                  
               
                ”